Minuman Rebusan Herba Untuk Kesegaran Badan Di Bulan Puasa. Boleh Cuba Ni!

Minggu depan kita bakal menunaikan ibadah berpuasa. Tentu pelbagai persiapan yang dilakukan untuk memastikan rutin harian berjalan lancar termasuk memastikan bahan-bahan masakan disediakan bagi memudahkan urusan memasakan menu sahur dan berbuka.

Dalam pada itu, jangan lupa untuk pastikan kesihatan tubuh badan juga sentiasa sihat supaya dapat melakukan ibadah berpuasa dengan sempurna dan sihat.

SEKALI MINUM SAMPAI BASAH BAJU, BADAN PUN RASA SEGAR JE!

“Sampai terpaksa stop minum, baru minum sekali Miss B rasa penuh. Elok sangat kalau amal masa bulan puasa, badan pun segar dan tak lemau.”

“Bila preggy mesti HB LOW, minum air rebusan ni sebelum checkup. Alhamdulillah, HB naik. Leganya, tak payah nak telan ubat lagi. Tak menahan baunya.”

KHAS BUAT IBU MENYUSU DAN IBU HAMIL 4 BULAN KE ATAS !

Yang ade masalah;
1) Nak banyakkan susu badan!
2) Nak pekatkan susu badan!
3) Nak naikkan HB bagi ibu hamil!
4) Nak kurangkan keletihan dan rasa bertenaga sentiasa!

SESUAI UNTUK LELAKI, WANITA DAN WARGA TUA SEBAGAI PENAMBAH TENAGA !
(ENERGY BOOSTER)

Anak dan mak dara boleh amalkan air rebusan ini untuk masalah ;
1) Senggugut!
2) Period tak teratur!
3) Kurang tenaga dan letih!
4) Awet muda! (rosebud/goji agen antioksida)
5) Kurangkan keputihan berlebihan!

BAHAN-BAHAN DAN CARA PENYEDIAANNYA

Sama-sama sebarkan #share kebaikan air rebusan ini. Mudah-mudahan sedikit sebanyak membantu masalah mereka


Wanita Ini Kongsi Khasiat Jus Lemon Panas, Minum Waktu Perut Kosong Nak Hasil Luar Biasa.

Bangun pagi, bancuh segelas air lemon dahulu time perut kosong ni. Bagus untuk ‘cuci’ perut. Siapa yang ada gastrik boleh amalkan selepas makan. Dun worry, perut kita hanya kita yang boleh ejas sendiri.

Lemon adalah salah satu buah sitrus yang paling popular dan serba boleh.
Popularitinya adalah kerana ia menyegarkan rasa dan aroma yang menjadikannya pilihan yang popular untuk digunakan dalam banyak resipi dan minyak wangi.
Lemon juga digunakan secara meluas dalam pelbagai minuman dari teh dan koktail hingga jus.

Lemon sebenarnya dianggap sebagai superfood, dan mengandungi banyak manfaat kesihatan dan juga penggunaan topikal.

Nah meqza berkongsi 15 manfaat minum jus lemon dengan air hangat semasa perut kosong di awal pagi seperti yang disenaraikan oleh Pakar Pemakanan di Edison Institute of Nutrition.
1. Sebagai sumber vitamin C yang kaya, jus lemon melindungi tubuh daripada kekurangan sistem imun.
2. Minum jus lemon dengan air suam setiap pagi membantu dalam mengekalkan keseimbangan pH badan.
3. Dengan ciri-ciri antibakteria yang kuat, jus lemon membantu melawan jangkitan
4. Bertindak sebagai agen detoksifikasi
5. Membantu menjaga kesihatan pencernaan.
6. Bersama dengan vitamin C, limau juga kaya dengan sumber kalium, kalsium, fosforus, magnesium dan sebagainya.
7. Membantu melawan selesema biasa
8. Jus lemon juga merupakan ubat popular untuk pelbagai jenis masalah kulit dari jerawat, ruam dan kedutan serta blackhead
9. Jus lemon dengan air suam membantu dalam penurunan berat badan yang cepat kerana ia menggalakkan pencernaan dan meningkatkan kadar metabolisme.
10. Jus lemon juga sangat berkesan untuk membersihkan hati kerana ia menggalakkan hati untuk menghilangkan toksin
11. Ciri-ciri anti-radang Lemon membantu dalam memerangi jangkitan saluran pernafasan, sakit tekak dan keradangan tonsil.
12. Jus lemon dengan air suam membantu menjaga hidrasi badan kerana ia memberikan elektrolit kepada badan.
13. Minum jus lemon dengan air suam juga membantu mengurangkan sakit sendi dan otot.
14. Jus lemon dengan air suam juga baik untuk kesihatan pergigian anda kerana ia membantu dengan sakit gigi dan mencegah gingivitis.
15. Jus lemon dengan air suam membantu pencernaan dan dengan itu, membantu mengawal pergerakan usus semula jadi.
Jus lemon juga merupakan cara yang berkesan untuk mengurangkan berat badan kerana ia meningkatkan kadar metabolisme badan.
Sebab tu siapa yang minum cannella time perut kosong, cepat lelemaks kurus. Berat badan pun makin susut.

Jadi, jangan lupa minum jus lemon panas pada perut kosong setiap pagi untuk hasil yang luar biasa. Kalau tak de lemon pinang saja si cannella dengan meqza.
Selamat mencuba!

Kredit : Noriza Rahman


Terkini: “Tolong Jangan Sebut ‘Harga Tel Aviv’.” Chef Amar Buat Live Luah Rasa Kecewa. Rupanya Guna 15 Jenis Bahan Penyedap Masakan Nasi Arab!

Setelah beberapa hari kita berpuasa, kecoh pula di media sosial mengenai harga nasi Arab yang dimasak oleh Chef terkenal iaitu Chef Ammar.

Tidak dinafikan setiap tahun pada bulan Ramadan, beliau menyediakan hidangan enak ini untuk dijual kepada peminat nasi berkenaan.

Keenakkan nasi arabnya terutama Lamb Shank membuatkan ada yang sanggup beratur panjang untuk menjamah hidangannya, Biarpun harga agak mahal lebih RM50, ia tetap menjadi pilihan ramai.

Bagaimana pun, terbaru difahamkan Chef Ammar kecewa apabila ada warganet yang mempertikaikan mengenai harga nasi Arabnya.

Rententan daripada itu, Chef terkenal ini menerusi akaun Tiktok miliknya menunjukkan bahan-bahan yang digunakan untuk memasak nasi arab.

Guna 15 bahan masakan

Lantaran, sikapnya yang mementingkan kualiti dan menjaga rasa masakannya, saban tahun ramai yang sanggup beratur panjang demi menikmati masakan viralnya. Biarpun harganya mahal, masakannya tetap menjadi pujaan ramai!

Update: Terkini, didapati Chef Amar s telah membuat live di Tiktok akaunnya bagi menjelaskan isu yang menjadi tular. Dalam video berkenaan, beliau meminta warganet supaya tidak menggelarkan harga makanannya itu sebagai ‘harga yahudi atau Tel Aviv’ sebaliknya tidak kisah jika ada yang mengatakan nasi arabnya ‘mahal’ atau ‘sangat mahal’.

Sebelum mengakhiri Live, sempat menasihati supaya warganet menggunakan bahasa yang sopan ketika membuat komen.

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Buasir Boleh Jadi Sebab Sembelit, Kalau Dah Terkena Buat Cara Ni Redakannya!

Orang dulu-dulu memang kaya dengan petuanya, sama ada petua memasak, petua dapur, petua kecantikan mahu pun petua kesihatan. Senang kata, petua ini memang banyak.

Sekiranya ada yang terkena buasir dan mencari kaedah rawatan ikut cara orang lama dan jika ingin disenaraikan, sebenarnya ada beberapa cara. Ini 7 petua yang biasa orang buat,  nak tahu apa jom semak.

Batu Sungai

Panaskan batu dan lapik batu tadi dengan kain. Kemudian, dudukkan atau tuamkan tempat buasir kat batu tu. Insha Allah cepat kecut.

Daun Lidah Buaya

Ambil gel dari daun lidah buaya dan sapu pada bahagian buasir. Urut perlahan-lahan untuk beberapa minit.

Serbuk Kunyit

Ambil beberapa sudu kecil serbuk kunyit dan di campurkan dengan jus bawang besar serta minyak sawi. Kacau sebati dan sapu pada tempat buasir untuk legakan keradangan dan kesakitan.

Kulit Manggis

Basuh dan jemur kulit manggis hingga kering. Rebuskan dengan 5 cawan air sehingga menjadi 1 cawan. Minum air rebusan setelah suam.

Ubi Kentang

Kisar ubi kentang sehingga menjadi cecair. Campurkan dengan beberapa sudu air dan letakkan atas kain bersih. Tuam tempat buasir 5-10 minit. Ulang 2 hingga 3 kali sehari.

Daun Setawar

Rebus 4 hingga 5 helai daun setawar. Campur dengan sedikit madu dan minum.

Bawang Putih

Tumbuk bawang putih dan campurkan dengan sedikit air. Perah campuran tadi. Sapukan air perahan bawang putih di tempat buasir selama beberapa hari.

Pun begitu, menangani masalah buasir ini ketahui juga terlebih dahulu puncanya. Antara punca terjadinya buasir adalah disebabkan sering meneran ketika membuag air besar, hal ini berlaku disebabkan sembelit.

Atasi sembelit ini caranya

Kali ini bukan petua orang lama tetapi petua cara orang putih yang dikongsikan oleh puan Rosmaziha Hassan di akaun fbny, elok juga dicuba.

“petua ni sy dapat kt blog mat salleh. sy try amal mmg ok sgt2 la..sy amal minum malam. sy minum pkl 7 pstu mmg kenyang smpi tido. sembelit mmg dah xde lansung.. susu pun xde masalah..bnyk je utk baby. yg best tu perut rasa kenyang je amal ni..”

Bahan-bahan:
1 biji epal hijau
2 biji kurma
1 sdt serbuk Kayu Manis Ceylon
1 gelas susu (sy pilih susu berkrim tu sebab rasa lemak lagi sedap hehe. nak lagi bagus pilih yang low-fat punya)

Cara buat :

sumber : Rosmaziha Hassan


Mizz Nina, Noh Hujan Didakwa Sudah Bercerai?

Belum sempat reda berita kurang enak mengenai Noh Salleh baru-baru ini, tiba-tiba timbul pula perkhabaran angin kononnya penyanyi itu dan isterinya Mizz Nina sudah bercerai.

Memetik dari sumber Harian Metro, pasangan itu bercerai talak satu dengan lafaz dibuat di Mahkamah Rendah Syariah Gombak Timur pada Rabu. Difahamkan permohonan cerai difailkan di mahkamah pada 14 Jun lalu.

Kisah Noh dan Nina mula mendapat perhatian sejak beberapa bulan lalu apabila timbul gosip kononnya hubungan mereka bagaikan retak menanti belah. Namun bagaimanapun Noh menafikan dakwaan kononnya perkahwinan mereka bermasalah dan menganggap orang ramai telah tertipu dengan berita yang tersebar.

Dalam masa sama, mereka juga dilihat mengambil pendekatan mengunci mulut
apabila cerita rumah tangga mula diperkatakan.

Bagaimanapun Nina sebelum ini menerusi beberapa perkongsian di laman Instagram seakan memberi bayangan terdapat masalah dalam rumah tangga.

Pasangan itu mendirikan rumah tangga pada 2 Julai 2011 dan mempunyai seorang anak angkat bernama Musa.


“Jangan Salahkan Mak Saya.” Gelaran Dewi Remaja 2018/19 Ditarik, Haneesya Akui Kesilapan & Mohon Peluang Kedua.

Kontroversi yang membabitkan juara Dewi Remaja 2018/2019, Haneesya Hanee minum arak di sebuah kelab malam baru-baru ini akhirnya menemui noktah.

Gelaran Dewi Remaja 2018/2019 yang disandang oleh Hanee atau nama sebenarnya, Sharifah Haneesya Sayed Sahlan telah ditarik semula.

Kes seperti ini merupakan kejadian kali pertama dalam sejarah pencarian Dewi Remaja selama 10 edisi ia dianjurkan. Nu Ideaktiv Sdn Bhd selaku pemilik jenama Dewi Remaja, telah mengadakan satu sidang akhbar tengah hari tadi.

Menurut Editor Majalah Remaja, Faiz Aimman, penarikan gelaran Dewi Remaja 2018/2019 daripada Haneesya Hanee dibuat selepas pihak pengurusan melakukan siasatan mendalam dan mendapati pemenang ini telah melanggar syarat penyertaaan.

“Sebagai pemilik dan penganjur, kami menzahirkan rasa sedih atas apa yang telah terjadi. Namun pada masa yang sama, para peserta Dewi Remaja sudah sedia maklum akan syarat penyertaan seperti yang telah dinyatakan di dalam kontrak yang mereka tanda tangani” di mana mereka tidak boleh mempamerkan perlakuan tidak senonoh di khalayak ramai,” katanya semasa sidang akhbar.

Menurut Faiz Aimman lagi, dengan penarikan gelaran tersebut, Haneesya Hanee bersama dua lagi finalis pencarian Dewi Remaja 2018/2019 iaitu Faizni Fazreen Fazeera Faizul dan Erni Nurshahira Khairul Nizam tidak dibenarkan menggunakan gelaran ‘finalis Dewi Remaja’ bagi sebarang aktiviti seni mereka pada masa akan datang.

Dengan penarikan gelaran ini bermakna tahun ini tiada gelaran bagi Dewi Remaja 2018/2019 dan Tia Sarah kekal di kedudukan kedua bagi pertandingan berprestij ini dan akan mewakili nama Dewi Remaja bagi sebarang aktiviti bersama pemenang lain seperti Aween Ismail, Arena Iman dan lain lagi.

Di sebalik isu yang terpalit ini, tidak dinafikan manusia sering melakukan kesilapan dan tiada yang sempurna. Begitu pun, Haneesya Hanee telah memberikan komitmen dan persembahan terbaik sehingga melayakkan dirinya bergelar Dewi Remaja 2018/2019.

Bahkan, gadis yang baru berusia 19 tahun ini juga mempamerkan bakat dan potensi yang luas sepanjang pencarian tersebut.

Menjawab isu kontroversi ini, jelas pelakon drama Cik Reen Ngok Ngek,  dia akui berasa kesal dengan tindakan dan meminta agar netizen tidak mengecam ibunya yang menjadi tulang belakangnya selama ini.

“Saya minta maaf sangat dan ini memang kesilapan bodoh saya. Saya terima dengan keputusan penarikan balik gelaran. Memang ini sewajarnya memandangkan perbuatan saya salah kerana merosakkan nama Dewi Remaja.

“Saya hanya minta orang berhenti cakap ini salah mak tak pandai jaga saya. Ini adalah perbuatan dan pilihan saya sendiri dan mak saya tak ada kaitan.

“Saya juga harap kemaafan dari semua. Sebagai manusia memang kita tak lari dari buat salah. Jadi, saya pohon diberikan peluang ke dua.

“Sekarang saya kena perbaiki diri . Selepas ini saya akan teruskan apa yang saya lakukan sebelum ini. Saya takkan give up.

Keberanian gadis hitam manis ini untuk memikul tanggungjawab membuatkan dia dilihat seorang yang cekal dalam menghadapi cabaran dan dugaan.

Dia dalam pada itu turut menitipkan nasihat buat remaja di luar sana agar berhati-hati dalam berkawan supaya tidak tersalah langkah.

“Saya ambil ini sebagai pengajaran terbesar. Tolong jangan nilai peribadi saya atau membuat perbandingan kesilapan dengan bakat sedia ada.

“Kepada remaja di luar sana, inilah apa yang awak akan dapat jika salah langkah. Jangan buat kerana tak ada sebarang faedah. Seronok hanya seketika, tapi sakitnya anda sendiri akan tahu.

“Terpulang pada anda sama ada nak bangun atau jatuh, tapi saya pilih untuk bangkit dan kuatkan diri untuk berhadapan dengan semua orang. Saya ambil ini sebagai pengajaran.

“Buat masa sekarang saya hanya mahu rehat tapi takkan lama. Hanya beberapa hari sahaja kemudian akan kembali semula bekerja macam sebelum ini,” ujar Hanee.

Ditanya kekuatan dalam beliau menghadapi saat-saat sukar ini, akui Hanee semuanya datang dalam diri serta sokongan sekeliling.

“Ramai yang cuba menjatuhkan saya tetapi apabila lihat ramai kawan-kawan yang bagi sokongan, baca di twitter yang membantu dan bagi nasihat, jadi saya rasa bersyukur kerana masih ramai yang bersama saya.

“Walaupun ibu sangat sedih tapi dia masih mahu datang dengan saya hari ini. Inilah yang membuatkan saya rasa memang patut berhadapan dengan semua orang,” ujarnya sambil menutup perbualan.


Dah 40 Tahun Kemana Saja Nak Berdua, Pesanan Ustaz Ni Hargai Masa Bersama Isteri

“Bila umur dah cecah 40 tahun, saya rasa macam nak lebih masa bersama isteri. Perasaan tu selalu datang membuak-buak.”

Begitulah perkongsian pendakwah, Ustaz Khairul Anuar Basri mengenai cara hidupnya kini setelah cecah usi 40 tahun.

Pesannya jika sebelum ini sibuk dengan kerjaya, setelah usia begitu hati mula ingin sentiasa bersama pasangan.

Perkongsiannya mendapat perhatian ramai apabila ada yang mengakui berbuat demikian untuk memastikan kebahagiaan bersama pasangan.

Jom ikuti perkongsianya. Moga menjadi panduan menjadikan rumahtangga lebih bahagia.

Kalau boleh, ke mana saja nak isteri temankan. Kalau boleh, tak nak berenggang walau sesaat. Kalau boleh asyik nak berkepit saja macam belangkas.

Sebab tu saya sentiasa berfikir apa lagi masa yang boleh dicipta untuk lebih masa bersama isteri saya.

Yelah, kalau sebelum ni masing-masing sibuk. Saya dengan kerja saya. Dia dengan kerja dia. Keluar rumah pagi-pagi, balik rumah dah lewat petang. Malam-malam dah penat.

Tak best la hidup macam tu. Sebelum kahwin bukan main ada banyak masa untuk bersama. Jumpa, tulis surat (zaman kami bercinta dulu la) call, mesej (again, zaman tu belum ada whatsapp) dan emel (hahaha.. ini saya rasa kelakar).

Tapi lepas kahwin, dah macam takde dah masa berdua. Asyik sibuk aje memanjang. Mungkin dah take for granted kot. Atau mungkin tak pernah nak muhasabah situasi demikian.

Jadi sekarang ni, saya suka sangat kalau boleh buat lebih banyak aktiviti berdua. Nak pergi urusan bank ajak isteri. Nak pergi beli stok dapur ajak isteri. Nak pergi buat aktiviti personal pun kadang-kadang rasa nak ajak isteri temankan.

Pagi-pagi hari minggu, pergi masjid solat Subuh dengan isteri. Lepas tu terus morning walk dengan isteri. Then sambung sarapan kat kedai dengan isteri.

Petang-petang atau awal malam sengaja tak minta isteri masak supaya boleh keluar makan kat kedai dengan isteri.

Kalau ada program tak kira dekat atau jauh, mesti nak ajak isteri ikut sekali. Bukan nak buat jadi driver pun. Nak suruh duduk diam-diam kat tepi tu je. Nak biar dia ada di sisi setiap masa.

Anak-anak pun dah meningkat remaja. Dah pandai jaga diri masing-masing. Kalau nak tinggal je kat rumah, takde la risau apa. Lagi best kalau diorang sendiri yang offer taknak ikut. Senang la kita nak berdating berdua aje.

Bila berdua dengan isteri ni, rasa terganti masa yang dah banyak terhutang sebelum ni. Yelah, sebagai suami, kena fikir macamana nak ganti balik hak masa yang pernah kita cuaikan. Walaupun bukan sengaja, hak isteri tetap hak. Tak boleh nak ambil mudah.

Masa berdua dalam kereta sepanjang perjalanan, banyak la topik boleh sembang. Most of the time, isteri la akan sembang lebih dari saya. Saya anggukkan saja dan sekali sekala membalas bagi pandangan saya pulak.

Macam-macam topik akan keluar. Topik kerja sebagai guru. Topik hal ehwal rumahtangga sebagai isteri. Topik pendidikan anak-anak sebagai ibu bapa. Topik-topik sosial yang santai sebagai manusia dan anggota masyarakat.

Best la macam tu. Tambah pulak orang perempuan ni, itulah masanya kalau dia nak luahkan apa saja. Terapi jiwa orang cakap. Betul tak?

Sebab tu kalau kat rumah, jangan marah kalau isteri kuat berleter. Dia bukan nak berleter sangat. Tapi dia nak luahkan apa yang terbuku dalam jiwa dia saja. Bila dah terluah, isteri akan rasa lega.

Maka sebagai suami yang baik, dengarkan aje la. Jangan menjawab. Jangan melawan. Jangan menyanggah. Itu tanda sayang kita pada isteri kita.

Bila berjalan ke sana ke sini dengan isteri, isteri akan rasa happy. Bila jumpa tempat makan yang best-best, berhenti makan. Nak lagi best, selalu minta pendapat isteri nak makan apa pulak lagi. Mesti wajah isteri akan jadi berseri-seri.

Bila masuk waktu solat, segera cari masjid atau surau dan berhenti untuk solat. Kadang-kadang, berhenti di masjid dan surau yang berlainan warna dan bentuk ni pun boleh jadi terapi jugak. Seronok dapat tengok macam-macam kepelbagaian.

Isteri di sisi suami ni suatu kesempurnaan. Saya tak tahu la kalau orang perempuan macamana. Tapi bagi orang lelaki, bila isteri ada di sisi, takde apa yang nak dirisaukan dah. Segala keperluan dan kelengkapan yang kita perlukan ditanggung beres. Almaklum sajalah, orang lelaki ni kan pelupa.

Sebab tu saya kadang-kadang terfikir la jugak. Kalau isteri meninggal dulu dari saya, macamana la hidup saya. Susah agaknya nanti. Sebab segala benda macam saya banyak bergantung dengan isteri. Terutamanya hal ehwal menguruskan rumah, diri sendiri dan anak-anak.

Itu yang ada suami atau isteri, bila pasangan masing-masing meninggal, mereka takleh nak move on dengan mudah. Mesti terkesan jugak. Ambil masa yang sangat lama untuk terima hakikat bahawa the other half dah pun tiada di depan mata.

Macam mimpi rasanya. Terngiang-terngiang di telinga nama dipanggil. Terbayang-bayang di mata mata kelibat pasangan yang dah tiada.

Lebih teruk tu sampai jatuh sakit dan menyusul menghadap Ilahi tak lama selepas tu. Aduuhhhh… sedihnya la.

Jadi, saya taknak dah masa tersisa ni berlalu begitu saja tanpa isteri di sisi. Kalau takde yang kebetulan, saya saja reka supaya dapat bersama isteri.

Macam semalam ke Segamat, kami pergi berdua je. 2 jam perjalanan, dengar isteri cerita macam-macam. Sampai Segamat, isteri temankan dan ikut sekali dalam program.

Lepas tu makan tengahari, isteri ada kat sisi. Lepas tu bertolak ke Muar, isteri sambung cerita tak henti-henti.

Sampai Muar, cari masjid nak solat sama-sama. Habis solat, cari kedai makan nak makan sama-sama.

Setel di Muar, tuju ke Melaka untuk balik KL. Sampai di Melaka, sedang elok dah masuk waktu Maghrib. Cari pulak masjid mana nak berhenti. Kemudian berhenti dan terus solat.

Habis solat, teruskan perjalanan balik ke KL. Sambung borak lagi sampai akhirnya saya sorang aje la yang hidup. Isteri dah masuk ke alam mimpi.

Masa drive, sekali-sekala capai tangan isteri. Genggam erat-erat. Usap-usap dan urut-urut manja. Pasti akan timbul lebih kemesraan. Pasti akan timbul rasa sayang, jauh di lubuk hati yang paling dalam.

Sambil-sambil drive, saya toleh sekali sekala tengok wajah isteri yang sedang tidur. Wajah penat tapi happy. Wajah inilah yang saya damba suatu ketika dahulu. Wajah inilah yang saya tengok setiap hari. Wajah inilah yang akan saya rindui suatu masa nanti.

Para suami sekalian, manfaat setiap saat untuk bersama-sama dengan isteri kalian. Cipta lebih banyak masa untuk berdua-duaan.

Kita pun tak tahu berapa panjang lagi masa yang kita ada. Entah esok, entah lusa, sama ada kita yang pergi dulu atau isteri kita yang pergi dulu. Yang pasti, mati itu pasti. Tidak cepat atau lambat walau sedetik pun.

Masa sekarang ni, mungkin kita ambil mudah. Kita tak rasa sangat masa berdua dengan isteri tu penting dan perlu. Bila isteri dah takde suatu hari nanti, moment-moment berdua ni la yang akan selalu berada dalam fikiran kita.

Ia kenangan yang kekal nan abadi.

Sumber: Khairul Anuar Basri


Kebakaran Wisma Jakel Dipercayai Akibat Litar Pintas, Alami Kerugian Anggaran Hampir RM 100 Juta

Litar pintas dipercayai punca kebakaran Wisma Jakel, di Seksyen 7, hari ini.

Ketua Polis Daerah Shah Alam, Asisten Komisioner Mohd Iqbal Ibrahim berkata, kebakaran bagaimanapun tidak membabitkan sebarang kemalangan jiwa.

“Polis menerima maklumat mengenai kejadian berkenaan kira-kira 7 pagi dan anggota polis bertugas menjalankan kawalan lalu lintas dan keselamatan di lokasi kejadian.

“Punca kebakaran dipercayai akibat litar pintas di premis berkenaan,” katanya dalam kenyataan di sini hari ini.

Sementara itu, tinjauan di lokasi mendapati usaha memadamkan kebakaran masih giat dilakukan sejak jam 7 pagi.

Bangunan berkenaan masih diliputi asap tebal dan anggota bomba dilihat masih berusaha memadam api.

Dalam pada itu, kerugian akibat kebakaran Wisma Jakel, di Seksyen 7 di sini, dianggarkan hampir RM100 juta.

Pengarah Urusan Kumpulan Jakel, Datuk Seri Mohamed Faroz Mohamed Jakel berkata, jumlah berkenaan hanya membabitkan nilai bangunan dan jumlah sebenar kerugian belum dapat dianggarkan.

Beliau berkata, cawangan berkenaan membawa keuntungan kepada syarikat sekitar RM300 juta setahun.

Katanya, kebakaran itu dipercayai berlaku antara 7 hingga 7.15 pagi selepas dimaklumkan oleh adiknya yang juga pengurus Jakel cawangan terbabit.

“Bangunan ini nilainya sekitar RM100 juta membabitkan 19 rumah kedai dan lima rumah kedai lima tingkat.

“Api dipercayai bermula daripada bahagian pakaian lelaki di tingkat satu, namun punca sebenar masih belum diketahui.

“Ini kerugian besar kepada syarikat bagaimanapun kami reda dengan ketentuan Allah ini dan saya yakin ada hikmah serta yakin Allah akan ganti dengan lebih baik.

“Sebagai orang Islam kita kena percaya,” katanya ketika ditemui di lokasi kejadian, hari ini.

Ditanya sama ada syarikat akan mencari lokasi sementara untuk jualan sempena Ramadan dan Hari Raya Aidilfitri, Mohamed Faroz berkata, pihaknya akan mencari lokasi berkenaan secepat mungkin.

Katanya, lokasi akan dipilih sekitar Shah Alam berikutan cawangan berkenaan menjadi tumpuan orang ramai antara tiga hingga empat bulan sebelum Aidilfitri.

“Buat masa ini, pelanggan serta peminat Jakel boleh mengunjungi cawangan kami di Jakel Mall Kuala Lumpur; Bangi serta di Bandar Tun Hussien Onn, Cheras,” katanya.

sumber : Harian Metro


“Tiada Hint Sakit Takut Nanti Tak Sedar Tahu-Tahu Je..” – Jue Aziz Kongsi Detik Cemas Tekanan Darah Mak Tinggi

Detik merisaukan apabila orang yang kita sayangi perlu dimasukkan ke hospital untuk mendapatkan rawatan. Itulah yang dihadapi oleh pelakon, Jue Aziz memaklumkan ibunya kini sedang mendapatkan rawatan di hospital selepas bacaan darah dilaporkan naik mendadak.

Perkara ini dimaklumkan oleh Jue atau nama sebenarnya Zuliana Abdul Aziz di laman Instagram miliknya. Keadaan tersebut hampir menyebabkan salur darah di kepala ibunya pecah dan boleh membawa maut.

“Ya Allah, ni kali ke dua mak jadi macam ni. Pertama kali pada bulan Februari. Darah beku dekat kepala disebabkan darah tinggi almost bloated dan jantung bocor nasib sempat bawa mak pergi hospital time tu dah mild stroke.

” Tadi pun sama. Kebetulan ada appointment dengan doktor hari ni untuk follow up sakit mak. Tahu-tahu je mak punya tekanan tinggi sangat boleh pecah urat dalam kepala. Silap-silap mak pun bole ikut abah (Al-fatihah).

“Yang bahayanya kali ni mak tiada rasa pening- pening. So, tiada hint sakit takut nanti tak sedar tahu- tahu je” tulisnya.

Bagaimanapun, Jue tetap menzahirkan rasa lega kerana ibunya itu sempat untuk berjumpa dengan doktor dan berharap agar semua pihak dapat menitipkan doa agar ibunya itu diberikan kesembuhan dan kembali sihat seperti biasa.

“Nasib masa ni abang memang nak bawak mak pergi check up if not mak sorang-sorang tak tahu apa jadi sebab tak ada tanda-tanda pening atau apapun. Ya Allah kau lindungilah dan berikan kesembuhan pada ibu kami. Amin..

“Kadang-kadang luaran nampak kuat, sihat dan happy tapi sebalik ni semua, hanya Allah Maha Mengetahui.

” Hargailah mereka yang menyanyangi dan berkorban untuk kita selagi masih berada disisi kita. Terima kasih mendoakan mak kami. Hanya Allah dapat membalas doa-doa kalian,” tambahnya.

Meninjau di ruangan komen, rata-rata peminat turut meluahkan rasa risau selain turut memberikan kata- kata semangat buat Jue dan ibunya. Tidak dilupakan, mereka turut mendoakan supaya ibu Jue cepat sembuh.

Pada Februari lalu, ibu kepada Jue telah dimasukkan ke hospital akibat masalah kesihatan yang sama.


Dianggap Takut Bini, Cara Jep Elak Bersentuhan Ketika Kerja Raih Pujian Ramai!

Lawak yang bersahaja dari pelawak popular Jep Sepahtu sememangnya menjadi tumpuan orang ramai dalam rancangan Sepahtu Reunion Live. Memiliki bakat lawak yang semulajadi, Jep sememangnya tak perlu ‘try hard’ nak buat lawak, tengok dirinya sahaja boleh membuatkan orang ketawa.

Selain dari bakatnya itu, perkara lain yang berjaya mencuri hati tumpuan pada Jep adalah caranya menjaga batas dari bersentuhan dengan rakan selebriti berlainan jantina. Walaupun dia sering menggunakan alasan ‘takut bini’ tetapi ramai yang menganggap itu hanyalah caranya mengelakkan diri dari melakonkan babak bersentuhan dengan pelakon wanita yang lain.

Buktinya, baru-baru ini tular satu video kompilasi gelagat Jep di laman Tiktok milik @anakpokyi ketika berlakon dalam Sepahtu Reunion Live di mana dia sedaya upaya menjaga batas pergaulannya dari dulu hingga ke musim baru ini.

Meninjau di ruangan komen, kebanyakan netizen turut sama memuji tindakan Jep yang cuba menjaga hati dan perasaan isterinya, Sari Yanti. Dalam masa yang sama, netizen menganggap Jep antara contoh terbaik yang boleh diikuti oleh pelawak lain semasa melakonkan sketsa lawak.


“Kacau-Kacau Its Done Guys. Comelnya, Pandai Masak Macam Mommy.” Aksi Comel Anak Eina Azman Buat Kek Bikin Terhibur

Bakat memasak dariapda Ibunya Datin Paduka Eina Azman turut mengalir dlama diri dua beradik ini. Tidak hairanlah, Ada sahaja video perkongsian mereka memasak yang dimuatnaik menerusi laman Instagram mommy mereka.

Tetapi serasa agak lama tidak melihat dua beradik comel ini memasak di hadapan kameran. Gelagat dan cara mereka Yang lucu cukup menhiburkan.

Terbaru, Datin Eina berkongsi video  kemahiran terbaru Aubrey dan Karl yang kini  pandai membuat video masakan mereka.

Meninjau akaun Instagram Datin Eina Azman, telah dikongsikan satu video yang memaparkan Aubrey dan Karl memasak raindrop cake yang viral masa kini.Resipi yang kini sedang viral Itu nampak begitu mudah untuk dibuat. Dua beradik ini juga nampak enjoy dalam video ini. Seperti biasa, Aubrey lebih riuh dan banyak telatah checky nya berbanding Karl yang sedikit pemalu.

Yang lebih menghiburkan bila mana si kembar comel ini turut membuat gaya seperti hujan turun. Comel betul ayat-ayat yang disebutkan oleh Aubrey dan Karl. Membuat mata kedip-kedip, gelagat Aubrey buat peminat geram melihatnya.

Menjengah ke  ruangan Komen, rata-rata mengakui cukup terhibur dengan aksi mereka.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Effort Isteri Tu Penting. Kerjasama Lagi Cun.” Aeril Zafrel Mengaku Wawa Zainal Tak Pandai Masak, Terima Seadanya!

Kata air tangan seorang isteri itu pengikat kasih sayang dan keharmonian dalam rumah tangga. tetapi kalau tak pandai masak pun tidak bermakna rumah tangga tidak harmoni kan. Bergantung bagaimana pembawaan suami isteri dalam melayari bahtera perkahwinan bersama.

Seperti mana yang dikongsikan oleh pelakon Aeril Zafrel yang secara terbuka mengakui bahawa isterinya, Wawa Zainal tidak pandai memasak tetapi dia masih menerima Wawa sebagai suri hatinya itu.

Zaman sekarang ni tak kisah perempuan pandai masak ke tak, yang penting pandai cari duit. Orang lelaki ni kalau lapar dia boleh order je. Tapi kena juga pandai buat basic, masak air ke masak nasi ke kan. Macam Wawa pun, tak pandai masak saya terima je seadanya.

Pendedahan Aeril itu berikutan Wawa Zainal memuat naik satu perkongsian di instagramnya.

Salah seorg leader mengadu dia tak pandai masak lagi .. risau sgt sbb da nak kawin🤭 so aeril bagi la kata kata semnagat sikit hahahha.. mcm wawa dulu baru kahwin dengan dia pun tak pandai masak.

Macam2 buku masakan beli🤣 igt lagi ada 1 buku masakan tebal gila.. 365days cook nama buku tu.. hari2 dok belek😂alhamdulillah sekarang bagitahu je masak apa 🥜 je😝🤣

tapii betul ke lelaki tak kesah perempuan tak pandai masak🤭

Perkongsian pasangan suami isteri ini mendapat pelbagai reaksi daripada peminat mereka.


Terkejut Tengok Muka Sama, Tiga Kembar Raih Perhatian

Mempunyai adik-beradik muka kembar sememangnya unik. Kembarr dua atau tiga tentunya akan mencuri perhatian ramai.

Begitu juga dengan kembar tiga, Siti Aminah, Siti Khadijah dan Siti Aishah Hisamudin atau dikenali Triplet Hisham menarik perhatian pengikut TikTok setiap kali mereka bersiaran langsung di platform berkenaan.

Mana tidaknya, sambil berinteraksi dengan pengikut, mereka yang menetap di Taman Sri Jaya, di sini, sempat menyiapkan burger pesanan pelanggan.

Nyata, keunikkan mereka itu tidak hairan jika kembar tiga berusia 22 tahun itu mampu mengumpul lebih 138,000 pengikut di TikTok

Memetik Harian Metro, Siti Aminah mewakili Triplet Hisham berkata, mereka bertiga adalah anak keenam, ketujuh dan kelapan dalam keluarga daripada lapan beradik.

“Kami hanya ‘budak’ lepasan Sijil Pelajaran Malaysia (SPM) saja dan tak sanggup berpisah, disebabkan itu ambil keputusan bekerja selepas tamat sekolah.

“Ikutkan, kami bertiga ada pekerjaan lain pada sebelah pagi, namun jadi pembantu gerai selepas Aidilfitri lalu.

“Gerai diberi nama ‘Sofia Burger’ itu adalah milik abang ipar dan kami menawarkan diri untuk membantu selepas gerai abang ipar kembali stabil selepas dua tahun terkesan akibat Covid-19,” katanya ketika dihubungi Harian Metro.

Menurut Siti Aminah, mereka bertiga pada awalnya menjual burger seperti peniaga lain dengan menunggu pelanggan datang ke gerai atau mengambil pesanan menerusi WhatsApp atau aplikasi Grab.

Memandangkan gerai burger abang ipar mereka itu sudah dibuka sejak 2015 maka ada pelanggan tetap yang masih datang membeli.

“Itu cara berniaga pada awalnya sehingga satu hari apabila salah seorang daripada kami cadangkan supaya siaran langsung di TikTok kerana mahu cari kelainan.

“Selain muat naik video, kami turut aktif bersiaran langsung di TikTok dan percubaan itu berhasil kerana dapat pelanggan baru sejak ketengahkan diri di situ.

Siti Aminah berkata, kebanyakan pelanggan yang datang ke gerai pasti terkejut dan keliru apabila melihat mereka bertiga.

Katanya, ia reaksi biasa yang mereka dapat lihat daripada pelanggan sejak bekerja sambilan di gerai burger berkenaan.

“Kami sudah bahagikan tugas masing-masing, saya letak sayur dan sos, Dija (Siti Khadijah) ambil pesanan manakala Isha (Siti Aishah) pula akan masak burger.

“Jadi, setiap kali ada pelanggan datang, mereka akan nampak Isha dulu yang sedang masak dan terkejut apabila nampak dua lagi iaitu saya serta Dija.

“Ketika siaran langsung pula, ada yang suka dan sebaliknya. Segelintir kecam kerana tidak suka dengar suara kami nyaring namun kami tidak ambil hati malah moderator iaitu adik-beradik lain akan bantu balas di ruangan komen,” katanya.

Siti Aminah berkata, selagi belum berkeluarga, mereka akan terus bersama kerana tidak dapat bayangkan malah berasa sunyi hidup tanpa satu sama lain.

“Hubungan kami sangat rapat dan jika gaduh pun tidak lama malah lebih suka bercerita dengan satu sama lain berbanding orang luar termasuk ahli keluarga lain.

“Keluarga pernah berpesan supaya kami bertiga belajar untuk bergerak sendiri tetapi lebih selesa bersama, pernah berpisah pun ketika berlainan kelas ketika di sekolah kecuali tingkatan lima.

“Walaupun sudah dewasa, kami kini masih tidur di satu bilik yang sama dan akan kekal begini selagi belum berumah tangga,” katanya.

“Kami juga bersyukur kerana ada dalam kalangan pelanggan membeli burger untuk diinfaq,” katanya.

Sumber: Harian Metro


Harta Faraid Itu Juga Satu Ujian Pada Yang Hidup. Hadam Perkongsian Ni!

Dek kerana harta peninggalan si mati, macam-macam ujian boleh berlaku. Sering juga menjadi punca adik beradik bergaduh, berantakan malah lebih menyedihkan sanggup juga memutuskan hubungan kekeluargaan.

Senario ini bukan perkara yang jarang-jarang berlaku bahkan menurut Peguam Nur Zabetha firmanya selalu sangat dirujuk berkitan isu harta pusaka ini.

Ada macam-macam kes dan di sini dikongsikan untuk dijadikan ikhtibar buat semua. Ayuh baca perkongsiannya.

Kalau terbaca isu berebut harta si mati, memang saya tak boleh lepas merasakan perasaan ‘tak patut’.

Firma kami selalu juga dirujuk dengan berkaitan harta pusaka. Isu ini selalunya sangat sensitif. Kubur masih merah, sudah adik-beradik berebut berharta.

Kadangkala bila tidak kena gaya sehingga berparang-parang, bergaduh tak tentu hala, sentiasa bermasam muka, sehingga tidak bertegur sapa. Harta si mati punya pasal.

Soalan selalu saya tanya kepada isteri atau suami yang mendapatkan pandangan, biasanya: “Adik-beradik si mati, waktu hidup ada bertanya khabar? Ada melawat?”

“Tidak”

“Kalau minta tolong bila waktu susah, ada membantu?”

“Tidak”

Saja. Saya ingin tahu. Apa tidaknya, bila berlaku kematian, yang tidak bertanya khabar sewaktu hidup dahulu tetapi yang inilah yang selalu terpaling awal mempertikaikan tentang harta pusaka.

Yang apabila waktu hidup si mati, tidak langsung membantu namun terpaling awal juga selalu menuntut. Kalau waktu hidup itu bukan main payah hendak kita harapkan tetapi bab menuntut harta, dia dibarisan paling hadapan mempertikaikan hak.

Terpaling awal mempertikaikan harta si mati, lebih awal berbanding si isteri atau suami yang sama-sama berkongsi hidup, bersama merasa susah dan senang, bersama-sama tahu pahit menjerih bekerja mengumpul harta membela anak-anak dan membayar tanggungan itu dan ini tanpa bantuan adik-beradik.

Tetapi yang terpaling awal menuntut harta si mati itu selalunya yang sama-sama tidak merasa susah dan payah sewaktu hidup. Yang tidak menghulur bantuan. Yang tidak bertanyakan khabar dan berita.

Tetapi apabila berlaku kematian, yang terpaling awal menuntut ini biasanya yang akan kata “Ini Faraid, kita ikut undang-undang Islam. Ini hak kami”. Yang bab ini mereka tahu hak. Mereka taat dan ingin tuntut perintah Allah.

Tetapi mereka pandai memilih. Mereka pilih untuk taat tentang isu pembahagian faraid tetapi memilih tidak taat pada bahagian menyelesaikan hutang si mati, zakat si mati atau menjalankan tanggungjawab terhadap anak-anak atau pasangan si mati.

Tetapi setelah dapat harta, hilang begitu sahaja. Sekali lagi lupa hendak bertanya hak balu atau duda yang kematian pasangannya yang tercinta. Yang kalau hendak dikira, merekalah paling bersedih, sudahlah kehilangan diasak pula dengan isu harta oleh adik-beradik yang tak reti sabar menunggu harta diagih-agihkan.

Setelah dapat harta, langsung yang terpaling awal ini tidak bertanya tentang hal anak-anak si mati. Cukup makan ke tidak? Perbelanjaan semua bagaimana? Tidak peduli langsung. Kerana dia hanya taat pada perintah Islam faraid sahaja, tidak yang lain.

Kalaulah pasangan atau anak-anak si mati tidak cukup perbelanjaan selepas kematian si mati, manalah tahu atas dasar kemanusiaan ingin didermakan sedikit bahagian faraid yang diperolehi dari si mati secara percuma itu. Tetapi tidaklah perkara ini berlaku.

Sebenarnya selepas memperolehi harta, nafkah anak-anak si mati perlu diambil tahu dan kalau anak-anak masih belum baligh, waris si mati yang mewarisi harta perlu menanggung nafkah anak-anak si mati.

Kadangkala harta faraid ini, saya lihat sebagai ujian juga kepada yang hidup ini. Adakah kita cukup kuat menahan ujian harta? Setelah menerima harta ini, adakah kita cukup kuat untuk menahan dugaan supaya amanah dan tidak lepas tanggungjawab kita?

Adakah kita ini bermulia hati dan cukup kuat setelah menerima harta, menjaga hal ehwal dan kebajikan anak dan isteri si mati?

Kita sebagai orang Islam tahu tentang hukum faraid. Benar sebagai orang Islam, wajib kita ikut. Tetapi, betapa mulia sekiranya, yang tidak bertanya khabar, yang tidak peduli tentang hal rumah tangga si mati, susah senang si mati bermulia hati mendermakan bahagian mereka kepada anak-anak atau pasangan yang lebih memerlukan.

Pernah dahulu saya berkongsi tentang kisah bagaimana seorang anak, yang terlibat dalam kemalangan sehingga dipotong kaki. Dia koma dan ayahnya menggunakan wang pampasan yang patut dia dapat.

Sedikit pun tidak diberikan kepada anaknya, habis dibelanjakan oleh ayahnya untuk diri sendiri. Yang kehilangan kaki, si anak. Yang masa depan berubah selama-lamanya, si anak. Tetapi yang menikmati harta dan yang mendapat kesenangan dari derita si anak adalah ayah.

Begitulah ujian duit dan harta ini sampai manusia jadi alpa dan lupa pada tanggungjawab, sampai tidak rasa ihsan dan belas, sampai lupa hubungan anak-beranak.

Malahan ada jenis yang duit bukan menjadi haknya juga sanggup dirampas, selagi mana ada peluang. Kes begini selalunya apabila melibatkan ahli keluarga yang diamanahkan sebagai pemegang amanah bagi harta anak-anak si mati yang belum mencapai usia. Disalah tadbir dan disalah urus.

Ingatlah, kehidupan ini sementara. Harta dan dunia juga sementara. Kalau bukan hak kita jangan ambil.

Kalau hak kita sekalipun, kita merasakan lebih mulia sekiranya menderma demi menjaga hak dan kebajikan anak-anak dan pasangan si mati. Maka dermalah. Besar balasannya.


Rupanya Ini Claim Insuran Bencana Alam Untuk Rumah, Boleh Dapat RM60K, Lelaki Ini Kongsi Cara.

Umum mengetahui sejak 17 Disember lalu, Malaysia dilanda hujan lebat secara berterusan yang mengakibatkan banjir di beberapa kawasan, tanah runtuh, rumah dinaiki air dan pelbagai kerugian dicatatkan.

Namun, untuk ini, mungkin ada yang tidak tahu bahawa boleh membuat tuntutan insurans jika rumah terlibat dengan bencana alam.

Insurans bencana alam untuk rumah.

Arini aku cuba share sikit pengalaman insurans rumah untuk bencana alam. Pada tahun 2014, banjir besar melanda Kelantan. Rumah mak aku salah satu mangsa kejadian. Rumah tinggal bumbung. Barang kt dalam umah mmg total lost abis (rujuk gambar).

Tp Alhamdulillah nasib baik mak aku ada amek insurans khas untuk cover bencana alam mcm banjir. So fully covered. Dalam masa less than 2 minggu duit masuk dlm acc. Dpt lebih kurang dkt RM60k kot untuk perabot sahaja. So mmg lega la. Yg x lega penat nk kemas.
Ok now ak share ap patut korang tau time nk apply.

Aku sudah apply insurans khas bencana alam, kebakaran, dan juga kena pecah rumah untuk rumah aku. So kalau jadi ap2 mmg Insyallah fully covered. Bila korang apply, akn ada dua benda korang kena take note iaitu :
1-Coverage untuk building. Rujuk gambar ke 4.

Ini coverage khas untuk bangunan rumah korang. Bukan isi rumah ye. Contoh, rumah aku letak coverage 400k. So rumah korang runtuh ke, rosak ke, pecah ke, disebabkan banjir, maximum insurans akan bayar ialah 400k. Paham kan?

2-Coverage untuk ON HOUSEHOLD GOOD.
Ini pula coverage untuk benda2 di dalam rumah, contoh perabot, alatan elektronik, atau apa sahaja YANG BERADA DI DALAM RUMAH. Ok ni yg menarik, contohnya aku ada basikal, sekiranya kena curi, or terbakar or watsoever, basikal tu ada dalam rumah, akan termasuk dlm coverage. Power kan? So untuk yg ni aku insured RM100k.

Cara nk claim.

Mudah je, contact agent, nt diorg akan suruh amek gambar seeemuaaa tempat yg terjejas. Kalau mcm aritu agent mmg dkt rumah, die dtg dan amek sendri gambar. Kemudian tnggu je. Xperlu report polis. X sampai 2 minggu duit masuk.
*apapun rujuk semula dgn agent masing2. Mungkin berbeza mengikut company.
Insurans ni korang kena renew secara TAHUNAN (bermaksud byr sekali setaun je).
So benda ni ak rasa mmg sgt galakkan korang ambil selain medical card dan juga hibah. At least dapat ringankan beban kita kalau jadi pape. Aku da kena sekali. Sbb tu ak mmg ambil berat benda2 mcm ni.
So, kalau sape2 nk apply, sile contact terus salah sorang my trusted agent, Mr Pui Tiong Hoo. Mmg sgt komited, cekap dan arif untuk urus benda2 mcm ni.
Sekian perkongsian saya. Semoga membantu.


Guru Nekad Perjuang Isu Beg Sekolah Berat. Mohon Netizen Titip Doa Dan Beri Sokongan.

“Berat memandang berat lagi bahu yang memikul.” Ungkapan yang biasa ditujukan kepada golongan yang menghadapi kesusahan hidup.

Namun barangkali, ungkapan ini boleh juga ditujukan kepada anak-anak sekolah yang menghadapi masalah beban beg sekolah yang berat.

Malah daripada tinjauan komen mendapati, segelintir ibu bapa tidak berpuas hati dan risau beban beg yang melampau memberi kesan kepada anak mereka.

Malah ada yang mendakwa bahu menjadi sakit, belakang badan yang membongkok, tekan emosi dan sebagainya. Lebih mengejutkan ada yang berkongsi berat beg anak sekolah hingga 8kg.

Bagaimanapun isu mengenai beban beg ini sudah lama diperkatakan sebelum ini, Namun baru-baru ini seorang guru kembali menguarakan mengenai isu ini. Bimbang dan simpati kepada nasib generasi muda ini yang semakin dibebani dengan beg yang berat serta subjek yang padat.

Seorang guru Matematik ajar tajuk Jisim dalam kelas. Maka dibawa alat penimbang dan timbang beg murid.

Dapat purata berat beg murid Tahun 2 sekitar 5kg. Paling berat 8.3kg.

Bila aku tulis isu beg berat, ada yang sinis komen,

“Manja la generasi sekarang. Patut lembik. Kami dulu bawa beg tak ada komplen pun. Jangan manjakan sangat”.

Manja? Kemon beb. Ni isu kesihatan anak-anak kita. Banyak dah yang terkena. Harap tak kena pada anak kau lah.

Lagi satu nak cakap, tak boleh buat perbandingan dengan zaman dulu. Dulu 7-8 subjek je. Sekarang 12-15 subjek.

Dulu hanya buku teks dan buku tulis. Sekarang buku teks, buku aktiviti (sama besar buku teks), buku tulis, buku rujukan/latihan tambahan. Hampir subjek pula ada 2 jilid buku.

Jadi perbandingan tu tak kena. Dan paling penting, jelas subjek kita terlalu banyak, silibus terlalu tinggi, dan berat beg boleh membahayakan kesihatan anak-anak kita.

Sesuatu perlu dilakukan. Bukan beri alasan manja dan seumpamanya. Ia langsung tak membantu apa-apa.

Netizen sokong

Tinjuan mendapati netizen turut berkongsi pengalaman yang sama

Ada orang tag saya kat gambar anak kawan dia di UK pergi sekolah. Kecik je beg. Yang besar tu bekal makanan.

Mohon netizen menyokong usahanya.


Tempahan Rumah Peranginan Persekutuan Jadi Mudah Kalau  Ikut Cara Ni. Jangan Terlepas Info!

Bercuti adalah salah satu bentuk riadah yang sering menjadi antara agenda wajib bila tibanya musim cuti sekolah. Rata-rata ibu bapa akan cuba meluangkan masa bersama anak-anak dengan bercuti di kawasan peranginan sama ada di dalam  Malaysia mahu pun luar negara. Selain dapat mengisi masa cuti dan menggembirakan anak-anak, kita sebagi ibu bapa juga dapat  ‘mencuri’ masa untuk berehat setelah puas bekerja sepanjang tahun.

Bertepatan dengan niat asal ingin bercuti bagi menenangkan minda, pemilihan lokasi dan hotel penginapan yang selesa menjadi keutamaan. Malah atas sebab ini juga kita akan mencari tawaran harga terbaik untuk memastikan pakej percutian kita sekeluarga tidak membebankan.

Hal ini menjadi suatu kelebihan untuk penjawat awam termasuklah pesara kerajaan menikmati kemudahan penginapan dengan kos yang murah dan selesa di Rumah Peranginan Persekutuan (RPP) di kawasan-kawasan peranginan terpilih.

Jika anda masih belum ketahui cara atau tip membuat tempahan, ikuti perkongsian salah seorang penjawat awam ini  yang sering berpeluang membuat tempahan dan menginap di beberapa buah Rumah Peranginan Persekutuan. Semoga info ini memberi manfaat.

Ini menurut katanya:

“Saya dan keluarga boleh dikatakan sudah menginap di semua lokasi RPP yang ada di Semenanjung Malaysia.

“Sekarang saya nak kongsikan tip nak dapatkan tempahan RPP ni. Saya tahu ramai penjawat awam yang dah cuba nak mohon tapi sering kali hampa apabila semua tempahan dah penuh.”

Tip membuat tempahan

5. Jika tak dapat tempah banglo, cuba semak tempahan untuk apartmen. Jika tak ada kosong, semak pula tempahan untuk bilik. Janji dapat buat tempahan untuk merasa menginap di RPP.

6. Bila nak buat tempahan, sila login waktu capaian internet anda laju dan tidak tersekat-sekat.

7. Bila nak tempah, anda lihat jadual tempahan tersebut dibuka, cuba login dan semak sehari sebelum tarikh tempahan dibuka, saya syorkan anda semak di waktu tengah malam.

8. Bila dah dapat tempahan, buat bayaran dengan segera  supaya anda tidak terlepas peluang yang dah dapat. Jika bayaran tidak diterima dalam tempoh yang telah dinyatakan, anda mungkin dah susah nak dapatkan tempahan baru.

9. Bila dah dapat menginap di RPP, sila jaga segala peralatan yang ada di RPP. Pihak pengurusan RPP ada rekod mengenai diri anda. Jika terdapat sebarang laporan yang tidak baik semasa anda menginap di RPP, anda mungkin dah tak boleh di situ lagi.

10. Setiap seminggu sekali, anda cubalah untuk login dan semak kekosongan di RPP walaupun sebelum ini anda tengok semua RPP dah penuh ditempah. Ini adalah kerana ada kemungkinan mereka yang dah tempah sebelum ini tidak selesaikan bayaran atau membatalkan tempahan mereka.

11. Tip paling penting ialah jangan mudah putus asa. Sentiasa mencuba untuk dapatkan tempahan dan buat semakan selalu.

Sumber : hasrulhassan.com


Nak Anak Jadi Pintar, Ikut Cara Guru Ini Mengajar. Inspirasi!

Bukan mudah nak didik anak. Termasuk untuk merangsang anak menjadi seorang yang pintar.

Namun, kadang kala, selain mendidik anak cara kita, barangkali cara guru-guru mengajar di sekolah boleh dijadikan panduan untuk mendidik anak-anak.

Ikuti perkongsian seorang guru ini.

Cara bina Pelan Intervensi untuk bantu murid kuasai subjek
Ramai rakan yang bertanya saya pelan intervensi terbaik untuk bangunkan pengetahuan dan kebolehan murid.

1. Kenali punca masalah.
Kita akan jumpa beberapa masalah yang mungkin menjadi faktor utama murid tidak dapat kuasai kemahiran.
Cerita dari guru saya. Seorang cikgu Matematik Tambahan baru pindah. Hari pertama dia masuk ke sekolah berkenaan, benda yang dicari ialah peratusan markah murid. Daripada markah tersebut, dia memikirkan segala macam usaha untuk membantu, membina objektif dan kretiria kejayaan setiap kali PdPc. Dia Juga dapat mengesan punca masalah murid yang belum menguasai dan mula membina pelan intervensi.
Sebenarnya inilah kerja guru. Mencari jalan dengan cara yang betul dan smart, supaya ilmu yang kita sampaikan dapat dimanfaatkan untuk semua murid tanpa membazirkan peluang dan ruang yang ada.
2. Sediakan short list nama-nama Murid yang menjadi fokus utama.
Sebaiknya dalam jumlah yang minimum untuk satu pelan intervensi. Saya biasa gunakan 3-5 orang sahaja.
3. Merangka aktiviti, teknik, bahan pengajaran yang sesuai dengan keperluan anak-anak ini.
Di sinilah bermulanya inovasi. Bina teknik yang menarik dan bahan yang simple tetapi memudahkan tugas kita untuk pulihkan murid.
Banyak proses akan berlaku.. Try and error itu biasa, tapi percayalah setiap kali kita cuba, banyak penemuan baru yang kita jumpa. Seronok.
4. Ambil masa untuk bertemu murid fokus secara bersemuka.
Nyatakan hasrat untuk bimbing mereka, nak jadikan mereka menguasai subjek yang kita ajar. Biasanya bila saya jumpa secara personal murid-murid ini, mereka akan berterima kasih dan dari raut wajah mereka sangat menghargai usaha kita.
5. Masa itu emas, manfaatkan setiap ruang yang ada untuk bantu murid.
Waktu rehat saya ialah bersama dengan mereka. Santai-santai, sambil makan, sambil buat kerja lain mereka di sebelah.
6. Catat setiap pergerakan dan peningkatan yang berlaku.
Tak susah, tidak membebankan. Sekali kita mula, pasti kita akan sentiasa teruja untuk tahu perkembangan mereka.
7. Dokumentasikan setiap langkah, catatan dan pergerakan yang berlaku. Itulah pelan intervensi kita.

Cara bantu murid lemah

1. Syarat untuk berjaya bukan kerana pandai dan bijak, tapi kerana rajin dan usaha. Tak perlukan duitpun untuk push mereka, cukup dengan kata-kata semangat, puji-pujian dan tunjukkan bahawa kita hargai mereka.
2. Kita juga pernah menjadi sebahagian dari mereka. Pasti ada subjek yang kita tidak kuasai dan rasa susah. Masa tu kita hanya mengharapkan cikgu fahami kita, cikgu bantu kita, cikgu ajari kita dengan cara yang kita boleh terima dan kita akan rasa sedih bila disisihkan serta dianggap sebagai bebanan. Oleh itu lakukan seperti apa yang kita harapkan dari cikgu kita dulu.
3. Murid lemah adalah rezeki bagi saya. Kerana berusaha nak pulihkan mereka, saya cipta inovasi. Bila mereka dapat kuasai setelah berulang kali diajari , itulah nikmat paling besar yang Allah beri.
4. Tiada murid lemah, kita bukanlah sesiapa. Kerana ada mereka kita tahu sejauh mana kemampuan kita menguasai ilmu dan kemahiran pedagogi. Usah bangga dengan sijil dan DG yang kita miliki jika kemampuan kita belum betul-betul teruji.
5. Sentiasa beri harapan kepada anak-anak ini. Jangan sekali-kali menggunakan perkataan
” Awak tidak pandai”
“Awak tidak mampu”
“Awak tiada Harapan”
Tukarkan kepada…
” Awak belum pandai.. Nanti cikgu usaha sampai awak dapat”
” Awak belum mampu.. Insya Allah cikgu akan bantu”
” Awak adalah harapan cikgu… Jadilah orang hebat untuk Cikgu”
Kata-kata kesannya lebih hebat daripada sentuhan dan pukulan. Jika murid menerima kata-kata yang negetif, luka di hatinya sukar sembuh dan parutnya di bawa mati.
Kata-kata semangat mampu membuatkan mereka ceria dan yakin untuk berusaha. Ingat.. Syarat berjaya bukan kerana pandai tetapi rajin usaha.
6. Kita cikgu, sangat dekat dengan murid. Apa yang kita beri, itulah yang mereka bawa untuk meneruskan kelangsungan hidup juga hingga ke dunia akhirat. Alang-alang memberi, berilah yang terbaik.
Sesungguhnya… Kita bukan sesiapa tanpa mereka.

Selamat beramal sahabat semua.. Kita ada tujuan yang sama. Bina ladang pahala untuk bekal akhirat.

Kredit: Aminah Mat Yusoff Yusoff


Jaga Emosi Dan Bahagiakan Diri Sendiri Kunci Bahagia Seorang Isteri, Ibu Langsing Anak Tiga Ni Kongsikan Tip Mudah!

Bila dengar sahaja anak tiga pasti kita boleh membayangkan betapa hebatnya seorang isteri menguruskan anak-anak dan suami yang kesemuanya masih kecil.

Apa lagi bila si isteri hebatnya lain macam, kurus langsing malah pandai pula bergaya. Satu hal yang tergambar dek fikiran kita adalah kehebatannya menguruskan rumah tangga.

Korek rahsia ibu anak tiga ini yang bukan hanya cantik, kurus dan langsing malah mampu menguruskan anak-anaknya yang masih lagi kecil. Perkongsian mudah dari ibu anak tiga ini, menarik untuk kita kongsikan.

Hello semua, cik oya sini. I’m mother of 3 and I’m ur personal trainer. OK tutup mata.

Bagaimana hendak menjadi isteri yang boleh masak laju dan kurus bergaya. Ehhh, bak kata orang macam anak dara lagi la. Rupanya anak beratur macam anak ayam. Ha ha sila muntah.

Macam mana pula hendak menjadi guru kepada anak-anak. Satu hal juga. Nak ikat kain pun tak sempat mak aku cakap.

Itu la ayat emak di masa remaja aku. Pedih kena “sound”.

Bahagiakan diri sendiri dahulu baru kau orang mampu membahagiakan anak dan suami. Ini diri sendiri pun tidak terurus. Bagaimana hendak menguruskan hal-hal mereka yang berada di sekeliling.

Anak-anak cik oya sudah di training dari awal. Memang dulu sebelum kawin, cik oya Ada beberapa plan untuk diri sendiri dan anak.

Setiap kali aku beranak, aku wajib kurus dahulu sebelum beranak kali ke-2, ke-3 atau ke-4. INI WAJIB!

Pertama,
Mental kena kuat. Orang perempuan ni selalu emosi, bila emosi habis rumah terbalik. Alasan padu yang selalu digunakan adalah period. Aku rasa orang lelaki pun muak dengar.

Kedua,
Cipta aktiviti sendiri. Maksud aku, pergi joging, bersenam di luar rumah, bayar rm5 – rm10 untuk gym, daftar kelas zumba atau boxing. Ikut la mana mana satu kelas yang mampu.

Asalkan kita keluar dari lopak kebiasaan.

Sudah aku kata lopak. Mesti la basah, kotor, busuk dan Sebagainya.

Lopak tu diri kita la. Bila duduk selesa dengan keadaan diri kita yang serba serbi terlondeh memang akan mempengaruhi persekitaran.

Umpama diri kita sendiri sebenarnya yang negatif. Aura kita tidak sampai. Nak jadi online seller pun malas. Aura tu takda wak.

Cuba kau orang bayang kan!

Kau orang tinggi 155cm. Berat 50kg. Calit sedikit wangian di tepi tudung, blusher merah merah pink, bibir mugil nude dan pinggang 28inci.

Agak-agak kau orang la kan. Berapa banyak aura kau orang boleh sampai dan tarik orang untuk mendapat aura dari kau orang.

Cik oya boleh buat. Takkan kau orang tidak boleh.

Usaha. Usaha. Usaha.

Norafiza Mahmud,
Mother of 3


Amal Jamu Mawar Homemade, Formula Cantik Wajah & Badan Yang Simple!

Petua cantik orang dulu-dulu memang banyak dan salah satunya adalah cantik dengan menggunakan bunga mawar.

Ini sebagaimana yang dikongsikan oleh Sarifa Redzuan ini. Jom baca jika masih ada yang belum pernah tahu mengenainya.

AMAL JAMU NI SEMINGGU 2 KALI WAJAH NAIK SERI

Rahsia orang lama dulu menjaga kecantikan mereka adalah dengan mengamalkan jamu mawar.

Mawar digunakan untuk kecantikan samada diminum, di makan kelopaknya, atau di jadikan formula untuk kecantikan kulit wajah dan badan.

Jadi tidak hairan, kenapa mawar femes serata pelosok dunia.

Harini, cikgu petik bunga mawar mak cikgu. Cikgu nak buat jamu. Jamu ni mudah dan sangat istimewa. Cikgu amal dari zaman muda lagi. Cara pengambilan dia seminggu 2-3 kali.

Minum sebelum makan waktu pagi dan malam sebelum tidur sambil NIAT baik baik.

Jom cikgu kongsi manfaat jamu ni.

-Membuat Kulit Muda Dan Sihat

-Kelopak mawar kaya dengan antiseptik, anti-bakteria, anti-radang, dan sifat anti-oksidatif.

-Ia bagus untuk membantu menyembuhkan pelbagai masalah kulit seperti berjerawat, kering serta berminyak.

-Ia memberikan kelembapan kepada kulit, dan kulit juga menjadi lebih lembut, licin, berseri dan kesihatan muda.

Anti- penuaan

-Ia kaya dengan vitamin A dan Vitamin E. Dengan antioksidannya ia mampu membantu melewatkan proses penuaan dimana ia juga membantu mengurangkan kecutkan dna garis halus.

-Antioksida yang tinggi membantu membatasi radikal bebas yang merosakkan kulit, sekaligus melambatkan penuaan.

-Sebagai anti-alergi yang berkesan.

-Baik Untuk Wanita yang alami masalah senggugut

-Meningkatkan Sistem Imun

-Sumber vitamin C yang baik membantu meningkatkan daya imuniti tubuh anda. Seterusnya, melindungi anda daripada pelbagai keadaan kesihatan dan memerangi jangkitan dengan cara yang lebih baik.

-Membanti mengubati sakit tekak dan resdung

-Kandungan vitamin C membantu dalam memberi kelegaan dari sakit tekak, hidung berair dan sejuk badan.

-Membantu proses pencernaan

-Asid organik dalam kelopak mawar meningkatkan daya pencernaan. Semakin kuatnya sistem penghadaman anda, semakin selamat saluran gastrousus anda daripada penyakit dan jangkitan.

-Ia juga membantu menyingkirkan sisa dan toksin dan membantu usus lebih sihat. Ia Di samping itu, ia juga membantu proses pertumbuhan bakteria baik di usus anda.

-Membantu dalam rawatan untuk sembelit dan cirit-birit

-Mengekalkan Kesihatan Saluran Kencing

-Melegakan tekanan

-Jamu ini membantu mengurangkan tekanan anda selepas satu hari yang panjang. Ya! Ia mempunyai kesan positif untuk mengimbangi tekanan dengan menenangkan sistem saraf anda.

-Membantu Mengurangkan Berat

-Mewangikan badan

Bestkan manfaat jamu ni. Sangat mudah untuk di masak.

Konsisten minum jamu ni wajah pun jadi pinkish semulajadi.

Resipi Jamu Mawar Homemade.

BAHAN-BAHAN:

7 kuntum bunga mawar

1-2 genggam daun inai

9 biji buah pelaga

1 sudu besar cengkih

Cara penyediaan :

CARA MASAK JAMU

1. Rebus bersama 50Oml air sampai mendidih

2. Tapis airnya. Tambah 30-50ml madu.

3. Kacau Sebati

4. Tuang dalam cawan boleh perah lemon dan minum

5. Lebihan simpan dalam peti ais.


Untuk Pastikan Kekal Aktif & Tak Mengantuk. Dr Ini Kongsi Rutin Pemakanan Bulan Puasa. Take Note Ye!

Gandingkan salah satu hidangan di bawah dengan protein ( sebaiknya ayam, ikan, telur, kekacang) dan serat yang best ( sayur dan buah).

Lepas tu minum air kosong 1-2 gelas.

Atau boleh minum susu secawan/ segelas. Susu fresh milk ke whole milk ke tak kisah yang penting bukan susu dalam tin tu ye ( itu gula je tu)

Lepas sahur, takmau la sambung tidur.

Get ready for the day!

Solat, ngaji ke tengok tv ke ape apelah asalkan tak tidur sebab kalau tidur nanti bangun tu mesti lapar atau mood swing.

Kita kan nak jadi baik, comel dan sihat ni.

Rutin pemakanan bulan puasa

Okay, kita share sikit na.

Untuk berbuka puasa, sebaik baiknya adalah mulakan dengan makanan yang tinggi gula ringkas contohnya kurma.

Kurma ni bagus sebab dia adalah gabungan gula ringkas ( gula ringkas ni dia bagi tenaga yang cepat) dan serat ( bantu penghadaman dan beri tenaga yang tahan lebih lama) serta dia ada mineral penting yang lain contohnya potassium ( potassium ni bagus sebab dia bantu stabilkan bendalir badan, elok la sebab kita dah puasa kan). Boleh ambil 3-5 biji kurma masa berbuka kemudian minum air kosong.

Lepas tu tunaikan solat Maghrib dengan tenang.

Dan barulah makan makanan yang lebih kompleks. Contoh makan nasi, mi, pasta, roti yada yada yada. Makan satu hidangan lengkap dan lepas tu nak makan buah ke manisan sikit sikit ok je.

Kemudian dah boleh rileks dan get ready for tarawih.

Balik terawih, nak ambil moreh, ambillah yang simple2 je macam biskut 3-4 keping, susu ( minumlah segelas before tidur sebab sumber protein dan kalsium dia bagus untuk kita), roti sekeping dua, bubur kacang semangkuk kecil, kuih 2-3 ketul atau buah buahan ke salad ke pun okay. Tak mau la yang berat berat sebab lepas tu kita nak tidur pun kan. Jadi tak perlu tenaga banyak.

Untuk sahur, eloknya setengah jam sebelum Subuh. Makanan yang tak simple sangat tak berat sangat. Contoh macam nasi dengan satu jenis protein, sayur, buah, air atau oat dengan susu, atau biskut dengan susu.

Yang penting, air kosong mesti kena cukup supaya kita kekal hidrat sepanjang hari. Kalau tak nanti kita akan mudah letih jika kurang air.

Elakkan kaffein ( kopi, teh, coklat, minuman bergas) sebab ianya akan buatkan anda lebih dahaga sahaja.

Kurangkan makanan pedas atau tinggi lemak. Tak bagus untuk perut, usus dan penghadaman anda pun. Dah kosong perut sepanjang siang tiba tiba kita bagi makanan pedas dan berlemak kat dia. ‘Terkejut’ dia nanti.

Boleh ke nak bersenam?

Boleh jika masih larat dan mampu. Jangan paksa diri. Kalau larat, buat 45-60 minit sebelum berbuka. Buat senaman yang low intensiti macam brisk walking ke slow jog ke tabata ke sikit sikit, senaman regangan, kayuh basikal sikit sikit.

Kalau nak buat senaman lepas terawih pun okay cuma jangan terus tidur dan low intensiti juga. Tak bersenam yang hardcore pun takpe.

Bulan puasa ni ramai yang boleh loss weight sebab kurang air dalam badan. Jadi ramai akan happy. Raya je, semua dah kembali ke berat asal atau terlebih sebab air pun terlebih manis dan makanan pun dah mula yang berat berat dan berlemak.

Elak minuman manis

Nak minum air manis sehari sekali atau lebih baik kurangkan la masa bulan puasa sebab air manis ni tinggi gula. Kalau lebih gula, esoknya kita memang akan dahaga sebab badan jadi kurang air.

Air kosong pun janganlah over sangat nanti buah pinggang tak boleh nak proses dan akan banyak kencing sahaja. Lebih dahaga juga.

So, kesimpulan kata bersedehanalah sepanjang Ramadhan ni.

Makan macam kita makan biasa sahaja waktu berbuka. Jangan membazir dan jangan melantak. Kena ingat yang bulan puasa adalah untuk ajar kita bersabar dan memahami keadaan orang yang diuji kurang nikmat makan (ada negara yang rakyat dia tak cukup makan atau ada keluarga yang susah untuk ada makanan yang cukup).

Yang kita kena banyakkan adalah ibadat dan taubat.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Dah Dapat Pengeluaran Khas KWSP RM10,000, Jangan Lupa Zakat RM250. Ini Kiraannya!

Umum mengetahui ramai pencarum telah menerima wang Pengeluaran Khas Kumpulan Wang Simpanan Pekerja (KWSP) sebanyak RM10,000.

Namun keseronokkan mendapat wang tersebut, jangan lupa untuk membuat pembayaran zakat sebagaimana yang ditegaskan menerusi laman facebook rasminya Zakat Pulau Pinang.

Menerusi facebook berkenaan, memaklumkan bahawa wang caruman KWSP yang dikeluarkan oleh pencarum adalah dikategorikan sebagai al-maal al-mustafad.

Apa-apa pendapatan atau harta yang dimiliki dengan cara upah, ganjaran, pemberian, pindahan dan lain-lain pendapatan yang bukan berpunca daripada pulangan simpanan, pelaburan atau aktiviti jual beli.

KIRAAN ZAKAP KWSP

Mengikut kiraan, jumlah wang KWSP yang dikeluarkan didarab dengan 2.5 peratus, sebagai contoh RM10,000 didarab 2.5 peratus adalah RM250.

Maka jumlah yang perlu dikeluarkan zakat bagi pencarum yang mendapat RM10,000 adalah sebanyak RM250.

Terdapat tiga situasi bayaran zakat bagi Pengeluaran Khas KWSP

Situasi 1- serta merta

Di wajibkan zakat serta merta sekiranya pendapatan tahunan seseorang pencarum KWSP itu sudah melebihi nisab tahun pertama.

Situasi 2- Cukup Haul

Menunggu sehingga akhir tahun (haul) kerana yakin pendapatan tahunan mencapai nisab setelah wang pengeluaran KWSP ini digabungkan.

Situasi 3- Tidak wajib

Tidak wajib zakat kerana tidak mempunyai sebarang pendapatan dan pengeluaran bertujuan memenuhi keperluan asasi diri dan keluarga.

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Jangan Buat Main Hidung Tersumbat, Ambil Peduli Nasihat Pakar Ini

Kesihatan diri amat penting dijaga supaya kita dapat melalukan rutin harian dengan sempurna.

Salah satu masalah kesihatan yang dianggap remeh iaitu hidung tersumbat. Jika berlaku ia menjejaskan aktiviti harian

Sebagaimana perkongsian ini mendedahkan kepada kita hidung tersumbat harus dapat rawatan segera sebelum ia menjadi kronik. Ikuti perkongsian Dr Ezairy M. Sallih.

MASALAH HIDUNG TERSUMBAT

Pesakit ni dah bertahun mengalami masalah hidung tersumbat. Sekejap belah kanan, sekejap sebelah kiri.

Baru-baru ini makin menjadi-jadi. Lebih-lebih lagi, hidung sebelah kanan.

Beliau tak ada masalah pada telinga, tekak pun biasa-biasa sahaja. Hidung je ni bermasalah. Kadang-kadang , muka pun rasa gatal.

Saya mulai dengan rawatan menggunakan ubat-ubat yang sesuai untuk membantu mengurangkan gejala yang dialami. Namun, simptom ini masih lagi ada walau dah berbulan menggunakan ubat.

Hari ini saya lakukan pembedahan kepada beliau sebagai pilihan terakhir untuk membantu mengurangkan masalah yang dialami. Pembedahan ‘Septoturbinoplasty’ ini biasa dilakukan oleh pakar bedah ENT untuk mengecilkan saiz turbinate di dalam hidung dan menegakkan bahagian septum pesakit. Melalui pembedahan ini, pesakit akan bernafas dengan lebih lega.Semoga pilihan akhir ini dapat membantu beliau.

Doakan pesakit saya ini segera sembuh ya.

.
Sumber: Dr Ezairy M.Sallih
Pakar ENT
ENT, Head & Neck Surgeon
Johor Bahru


Risau Salah Pilih Pengasuh, Wanita Ini Senarai 7 Cara Pilih Pengasuh Baik Untuk Anak.

Setiap ibu bapa pastinya ingin memberikan yang terbaik buat anak. Sudah pastinya akan menyedikan ruang persekitaran yang selesa untuk anak.

Manakala bagi ibu bapa yang bekerja sudah tentu akan mencari pengasuh yang terbaik buat anak. Selebihnya kita berserah agar pengasuh menjaga anak dengan baik.

Bagi yang bimbang untuk menghantar anak kepada pengasuh, boleh ikuti panduan yang disediakan oleh puan Nadia Bakar.

Seterusnya ikuti panduan ini.

Cari Pengasuh Untuk Anak

Mungkin ini rezeki. Kesemua pengasuh yang kami dapat baik-baik belaka. Dah ramai juga bersilih ganti waktu pengasuh tetap perlu bercuti, tetapi semuanya sangat bagus dan menyenangkan.

Alhamdulillah. Biasanya ada 7 perkara yang saya sentiasa buat ketika di dalam proses mencari dan apabila sudah berjumpa pengasuh yang terbaik buat anak-anak saya.

1. Sentiasa mulakan dengan doa.

Saya belajar tentang “doa dulu” sewaktu nak cari pengasuh lepas bersalinkan anak kedua, Annur.

Waktu tu memang “terpaksa” minta sungguh-sungguh pada Allah sebab pengasuh yang sepatutnya kami dah janji nak jumpa tiba-tiba dapat kerja di tempat lain.

Ya Allah!

Lagi seminggu saya dah nak masuk kerja semula ni. Mana pulak nak cari pengasuh dalam masa yang singkat? Dalam pada susah hati tu, tiba-tiba terdetik.

“Apa kata aku cuba doa yang spesifik?”

Waktu tu saya minta nak pengasuh yang baik, sama wavelength, yang boleh tolak ansur dengan kami, yang sayang anak kami macam anak dia sendiri.

Walau kita usaha macam mana sekalipun, tetaplah perlu minta petunjuk Allah sebab Dia jauh lebih tahu apa yang terbaik untuk kita kan? Jadi, nak tak nak kena letak doa sebagai usaha pertama.

Nak tahu, esoknya kami dapat pengasuh yang sama macam dalam doa saya. Sampai hari ni pun masih meremang lagi bila cakap pasal pengasuh yang ini.

2. Sentiasa kenali pengasuh.

Bab ni paling penting. Walau macam mana sibuk sekalipun, mesti selidik dulu siapa yang bakal menjaga anak-anak sementara kita pergi kerja. Risik-risik daripada jiran tetangga pengasuh juga. Inilah orang yang akan gantikan kita sebagai ibu bapa setiap hari. Pengasuh bukan semata-mata jaga makan minum anak kita saja tau. Secara tak langsung mereka juga terlibat dalam proses membina diri anak kita.

Pakat-pakat dengan suami, pergi ke rumah pengasuh. Sembang-sembang. Dari situ kita dapat gambaran macam mana tempat yang anak kita akan duduk nanti.

3. Upah pengasuh.

Biar pengasuh yang tetapkan harga. Muliakan perkhidmatan mereka. Kita tak perlu pandai-pandai nak letak harga dulu.

Jika rasa kurang mampu dan nak minta kurang, mohon budi bicara pengasuh dan sertakan sebab kita sekali. Secara fitrahnya, orang takkan buat sesuatu tanpa kita bagi tahu sebabnya. Ada rezeki, pengasuh pun faham dan rela untuk kurangkan harga.

4. Mudahkan kerja pengasuh

Bekalkan makanan, pakaian dan keperluan asas anak-anak secukupnya. Kalau tak cukup, pengasuh pun susah hati.

Contohnya, jika anak menyusu susu perahan. Tuang siap-siap ke dalam botol untuk sekali minum (per fe3ding). Mudah untuk pengasuh terus beri anak kita susu nanti.

Tidaklah pengasuh merungut di belakang kita sebab dia rasa susah bagi susu perahan beku yang perlu dicairkan terlebih dahulu sedangkan anak kita dah meraung-meraung kelaparan. Mana nak kisahkan susu lagi, anak kita lagi.

Saya pernah terbaca kisah pengasuh yang suruh si ibu belikan susu tepung sebab susah nak handle susu perahan. Sedangkan tinggi harapan kita nak menyusukan anak dengan susu perahan sampai 2 tahun.

Mudahkan kerja orang, Tuhan akan mudahkan urusan kita kan?

5. Hargai dan sayangi pengasuh.

Kita rasa kalau majikan layan kita baik-baik macam keluarga dia sendiri, kita gembira tak?

Bila pergi bercuti, beli buah tangan untuk pengasuh. Bila dapat bonus, hulurlah sedikit bonus juga. Bila dekat-dekat raya, beri duit raya. Boleh juga bayar lebih sikit setiap bulan sebagai sedekah. Sesekali bawa pengasuh makan best-best di luar. Untung-untung Allah lapangkan pintu rezeki buat kita dan jadi saham di akhirat nanti.

Bukan senang tugas seorang pengasuh. Kita yang ibu bapa kan dung ni pun berapa kali dah bertukar jadi “mak pak kau hijau” kat rumah kan?

Bila pengasuh gembira, selalunya dia akan jauh lebih gembira dan redha untuk jaga anak-anak kita. Silap-silap hari cuti pun dia minta hantar anak-anak ke rumahnya. Serius.

6. Jangan sesekali men1pu.

Bab ni paling diben ci oleh sesiapa pun kan. Kita sendiri pun tak suka dit1pu. Jadi, kalau kita ada hal peribadi di luar yang menyebabkan pengasuh terpaksa jaga anak kita lebih masa atau waktu yang sepatutnya pengasuh cuti (selalunya hujung minggu), cerita betul-betul pada pengasuh.

“Makcik, hari ni saya cuti. Tapi saya kena pergi Damansara, ada urusan peribadi sikit.”

Selalunya pengasuh boleh bertolak ansur kalau kita ni banyak menyenangkan dia. Malah dia sentiasa berbesar hati untuk tolong kita.

7. Teruskan berdoa dan berdoa.

Bila kita dah pun usahakan apa yang patut, jangan lupa untuk berdoa buat pengasuh dan anak-anak kita. Setiap hari.

Doakan pengasuh diberikan kesihatan yang baik, diluaskan pintu rezeki dan dipermudahkan segala urusannya.

Semoga Allah pelihara keselamatan pengasuh dan anak-anak kita sepeninggalan kita untuk bekerja. Boleh juga amalkan doa dengan Asmaul Husna.

Ya Hafiz, Ya Hafiz, Ya Hafiz, Ya Allah.

Ya Allah yang Maha Memelihara. Kau peliharalah keselamatan pengasuh dan anak-anak kami. Hanya Kau sebaik-baik pemelihara.

Begitulah.

Sumber: Puan Nadia Bakar


Wanita Ini Kongsi Cara Jika Ada Yang Cadang Nak Berhenti Kerja. Boleh Jadi Panduan!

Malam ni 'prebet kecik' pengsan awai. Fuhh, dapatlah mak dia me time mulut jap. Kalau tak, letih mulut bercakap. Tinggal abang dengan kakak ja yang belum tidur takpa dah, dah besar tak kalut sangat nak bercakap.

Tadi ada terbaca posting di satu group surirumah, seorang wanita dan ibu yang bekerjaya meminta pendapat rakan-rakan yang lain tentang niatnya untuk berhenti kerja dan jadi surirumah sepenuh masa.

Banyak komen yang aku baca di situ, tidak menyokong beliau jadi surirumah, katanya nanti stres tak ada duit. Hurmm, terasa nak ulas sikitlah isu ni.

Sebenarnya mudah sahaja sifirnya gais, untuk korang tahu korang sesuai atau tidak untuk duduk di rumah sepenuh masa.

1. Bincanglah dengan suami, tanya dia okay ke tak kalau kau nak berhenti kerja. Selalunya kalau dia mampu cover semua, dia pasti sangat setuju. Kena bincang betul-betul sebab bila berhenti kerja saluran duit masuk cuma satu. Melainkan korang ada buat bisnes sambilan atau online, atau ada apa-apa income sampingan lain. Kecualilah korang memang jenis tak kisah tak ada duit sendiri. Tapi ada ka yang begitu?

Risau nanti macam-macam yang korang request nak beli, macam zaman bekerja. Lepas tu mula lah claim nafkah isteri 1500ringgit sebulan. Pening lah dia. Sedangkan gaji dia cuma level B40, tiba-tiba bini pulak bernafsu kluster kayangan. Mau perang selalu nanti.

2. Senaraikan dulu apa hutang yang korang ada sekarang. Sebarang jenis hutang bank macam personal loan, loan kereta, ASB, PTPTN, kutu emas, kutu pinggan, kutu iron philips, kutu periuk noxxa dan segala macam yang korang perlu bayar. Kalau tak ada tanggungan semua tu, boleh lah berlapang dada.

Sekurang-kurangnya, korang takkan bebankan suami korang untuk bayar segala jenis hutang tu nanti. Pengsan dia kalau banyak sangat hutang korang dia kena cover, melainkan suami korang gaji besar.

3. Kalau no1 tadi lulus, no2 pun bersih. Okay, alhamdulillah. Sekarang ni masuk bab diri sendiri pulak. Cuba tanya diri, mampu tak duduk rumah 24 jam sehari? Celik mata, sampai pejam mata hidup hanya untuk anak-anak dan suami. Mental emosi perlu betul-betul bersedia. Risau nanti lepas sebulan berhenti, dah cabut lari gi cari kerja semula.

Sesungguhnya tak mudah jadi surirumah ni. Indahnya sekejap ja. Lepas tu nanti korang stres kalau korang tak betul-betul reda dan terima tugas ni. Hari-hari korang fikir duit, fikir nak keluar jumpa kawan bagai. Jadual dah tak sama macam masa bekerja dulu. Fikir masak-masak.

Aku dulu sebulan pertama duduk di rumah sepenuh masa, hari-hari nangis weii. Anak-anak dah ke sekolah, suami gi kerja. Tinggallah aku kat rumah sorang-sorang. Termenung, nangis. Masak, nangis. Basuh pinggan pun nangis. Pening suami tengok aku asyik nangis. Encik Suami tanya,

"Hawat ni Yang?"

Aku nangis lagi. Tak tau nak luah macam mana. Risau dia kecik hati. Dia selalu pujuk.

"Sabaqlah, I tau U bosan kan?" aku hanya angguk mengiyakan. Jaga hati.

Suatu hari, aku tak mampu tahan lagi dah. Aku terus terang dengan dia.

"You cuba bayangkan ya, I mula bekerja sejak lepas sekolah sampai umoq 31. Separuh dari umoq I lani adalah bekeja. Dari gaji 450ringgit sampai lah gaji ribu-ribu. Tiba-tiba U suruh I dok rumah, I taktau nak buat apa Yang. I dah biasa ada duit sendiri. I nak keja Yang."

Dia peluk aku sambil usap rambut. Aku menangis lagi. Aku ingat lagi ayat dia,

"Ya, I tau U berkorban untuk penuhi permintaan I. I tau U tak biasa. Tapi U perasan dak sejak U tak keja, anak-anak seronok ja. Pagi U hantaq, balik sekolah U ambik. Depa seronok. I pun seronok, balik keja bini ada kat rumah. Tengahari boleh balik makan kat rumah."

Aku terdiam.

"I tau bini I ni ada bakat dalam meniaga. Pandai meniaga. Nanti U boleh cuba meniaga online pelan-pelan. Jangan risau I selalu support U, Yang." ucap Encik Suami sambil mengelap airmata dan mengucup dahi aku.

Aku fikir balik, betullah apa yang dia cakap tu. Anak-anak memang yang paling gembira bila aku tak bekerja. Diorang lah yang paling bahagia, Mama sentiasa ada. Tak macam dulu, Mama keluar pagi balik malam. Kadang 2 hari tak tengok muka.

Masalahnya 'jiwa besar' aku ni susah nak menerima norma hidup seadanya tu. Sebelum ni nak apa, aku boleh terus beli sendiri, atau dapat gaji beli. Tak perlu mintak duit suami. Tiba-tiba dah jadi lain, itu yang paling payah sebenarnya. Paling susah nak didik hati aku untuk hidup 'seadanya' dengan apa yang ada.

Berkat sokongan kuat dan ketabahan Encik Suami 'cuci kepala' aku, hati makin reda dengan title SURIRUMAH. Aku tak toleh belakang lagi dah. Aku jalan terus dengan buat bisnes online. Perlahan-lahan aku build trust di kalangan rakan di fesbuk ni.

Alhamdulillah, rezeki berkali ganda Allah hantar sampai depan pintu rumah hasil dari doa suami dan anak-anak. Malah Allah bagi lebih lagi dari jumlah gaji yang aku perolehi dulu. Sekarang, dah hampir 4 tahun lebih, aku bergelar surirumah sepenuh masa. Aku dah mampu tersenyum, dengan rezeki yang ada.

Percayalah gais, rezeki tak pernah salah alamat. Jangan risau untuk jadi surirumah kalau korang mampu memilihnya. Kalau tak mampu lagi, takpa jangan gundah. Setiap orang Allah dah tetapkan rezeki masing-masing.

Jangan bersedih.


Sambut Anniversary Di Hospital, Suami Ifa Raziah Hidap Masalah Jantung Tersumbat

Setiap manusia diuji dengan pelbagai jenis ujian dalam hidup. Sakit juga antara ujian yang boleh menghapus dosa.

Baru-baru ini, penyanyi otai Ifa Raziah memuat naik hantaran di laman Instagram mengenai keadaan suaminya yang telah menjalankan pembedahan di sebuah hospital.

Menerusi perkongsiannya itu, pasangan ini terpaksa menyambut ulang tahun perkahwinan mereka di hospital sebelum suaminya melakukan pembedahan.

“Semalam sambut anniversary kat hospital harini akan buat operation. Doakan suamiku Mohd Yani semoga cepat sembuh Aamin Ya Rabbal Alamin,” tulisnya.

Memetik laporan mStar, suami kepada penyanyi dangdut ini sudah lama menghidap masalah jantung dan menjadi teruk apabila kurang dapat rehat yang cukup.

“Dia dah lama dah ada masalah jantung, cuma kali ini teruk sikit mungkin sebab tak dapat rehat yang cukup disebabkan karnival Starvendor yang berlangsung selama 100 jam tempoh hari.

“Dia baru dapat rehat pada hari raya terus jatuh sakit,” katanya.

Lapor mStar lagi, Ifa juga tidak menerima terlalu ramai kedatangan tetamu untuk melawat demi memberi ruang rehat kepada suaminya itu.

“Kali ini nampaknya beraya dekat hospital dengan anak-anak sahaja, tetamu pun saya tak terima sangat sebab keadaan suami yang masih lemah.

“Lagipun kes Covid-19 pun sedang meningkat jadi saya bimbang sikit untuk terima tetamu,” tambahnya.

Walaupun setelah berjaya menjalankan pembedahan, Ifa turut memberitahu keadaan suaminya yang masih belum sedarkan diri dan memohon doa orang ramai.

“Syukur Alhamdulillah dah keluar bilik OT. Tapi masih tak sedarkan diri. Mohon Doakan Suamiku Mohd Yani semoga cepat sembuh,” luahnya.

Sumber: mStar & Instagram Ifa Raziah


“Paling Saya Terkejut Matematik Pun A..” – Sharifah Shahirah Bangga Anak Peroleh 2A SPM

Penyampai radio Suria FM, Sharifah Shahirah bangga dengan pencapaian anaknya, Airell Zulkifly yang memperoleh keputusan A dalam dua mata pelajaran pada peperiksaan Sijil Pelajaran Malaysia (SPM) 2021 yang diumumkan, hari ini.

Airell yang juga pelajar Sekolah Menengah Kebangsaan Taman Melawati (SMKTM) memperoleh A+ dalam subjek Bahasa Inggeris dan A bagi Matematik.

Shahirah atau nama mesranya Shiera Ijoy mengaku dia bukanlah ibu yang suka memaksa anak dalam pembelajaran dan menerima setiap keputusan peperiksaan mereka dengan terbuka.

“Saya tidak menekan anak-anak untuk cemerlang sebab saya tahu keturunan saya bagaimana. Walau apa keputusan yang diperoleh, saya tetap bangga.

“Saya cakap pada anak, jangan tengok pada keputusan. Apabila membesar, jadilah insan yang membantu orang. Tidak kisahlah bawa Grab sekalipun, ia adalah pekerjaan yang membantu orang.

“Kalau tiada perkhidmatan Grab, kita tak dapat makanan yang dibeli.

“Jadi, walau gaji kecil macam mana pun, orang hina kita tak mengapa, janji kita kena hidup membantu orang. Maksudnya, jangan tidak bekerja langsung.

“Kalau dapat keputusan cemerlang pun tetapi berlagak dengan hidup awak, tak guna juga,” katanya.

Berkongsi mengenai keputusan diperoleh Airell, Shiera bersyukur anaknya cemerlang dalam mata pelajaran Bahasa Inggeris.

“Paling saya terkejut Matematik pun A. Saya ini, Matematik lemah. Alhamdulillah, dia tak contohi emaknya. Mungkin disebabkan pandemik COVID-19, dia banyak mengulang kaji.

“Subjek lain semuanya lulus… Alhamdulillah,” tambahnya.

Shiera menambah, Airell berminat dalam bidang muzik. Justeru, dia memberi sokongan jika Airell berminat menyambung pengajian dalam bidang itu.

“Saya katakan kepadanya, kalau hendak belajar muzik, carilah mana-mana tempat, saya boleh tolong. Saya nampak dia minat muzik, anime dan permainan video,” jelasnya.

Sumber : BH Online


DIY Tutup Dinding Porch Kereta Guna ‘Shera Plank’. Jimat Kos Dan Cantik!

Rumah yang cantiknya sudah tentu menjadi idaman semua orang. Selain ruang tamu, halaman luar rumah juga menjadi ruang untuk bersantai dan privasi bersama keluarga.

Namun untuk menjadikan ruang sebegitu perlukan modal yang besar dengan mengupah pihak yang mahir. Sudah tentu ia melibatkan kos yang tinggi.

Hakikatnya jika kita memilih untuk berjimat, cara yang mudah adalah DIY sendiri. Bagi sebuah keluarga ini, dengan hanya menggunakan ‘Shera Plank’ dengan memasang sendiri, sudah tentu ia menjimatkan!

Modal hanya RM1K

Projek gigih seminggu. Ni kami buat dekat homestay. Nak naik batu makan modal
So kita tutup pakai shera je senang.

Cantik pun cantik. Pastu terus datang idea nak buat ala2 pagar mcm kat oversea tu
Order lagi shera dan terus buat design pagar tu. Siap boleh cover sampai kolam!

Taraaa alhamdulillah walaupun homestay, tapi kami nak bagi guest yang menginap puas hati 👏🏼
Total shera plank dalam 37 keping. Kos dalam 1k . Masa siap dekat 5 hari. Husband buat sorang.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ini Pesanan Orang Tua-Tua Untuk Yang Bergelar Isteri. Salah Satunya Baca Zikir Fatimah, Jika Penat Jadi Penguat Diri.

Apabila bergelar isteri pastinya banyak cabaran dalam sebuah rumahtangga. Bukan sahaja menguruskan rumah, termasuk juga memberi layanan baik kepada suami dan mendidik anak-anak. Namun jangan sesekali sehingga memberi tekanan pada diri.

Ajaklah suami untuk turut membantu menguruskan rumahtangga. Alangkah manisnya perkahwinan itu apabila suami isteri saling berganding bahu dan saling melengkapi untuk membahagiakan antara satu sama lain.

Sebagaimana perkongsian ini.

Pesanan orang tua-tua untuk semua yang bergelar isteri

1. Perkahwinan itu memang indah, tapi bukan tempat untuk kita bersenang-lenang. Kena persiapkan diri secukupnya. Berkhidmat untuk suami dan anak-anak mesti dengan ilmu dan kebijaksanaan. Layan suami untuk jadikan dia seorang yang menghargai. Layan anak-anak untuk jadikan mereka orang yang menghormati.

2. Dalam rumahtangga ajaklah suami masuk dapur. Sesekali tukar peranan supaya suami dapat rasa apa yang isteri rasa.

3. Jika belajar tinggi-tinggi tapi suami minta kita dirumah menjadi suri untuknya, belajarlah untuk meletakkan diri kita di tempat yang sepatutnya. Bina persepsi positif suami dan anak-anak terhadap kita, jangan sampai mereka anggap kita sekadar orang dapur yang kerja penat tapi mereka nampak kita bersenang-senang di rumah.

4. Bijaklah menilai perubahan yang berlaku pada suami. Jika sayangnya makin tipis, marahnya yang berkobar-kobar terhadap kita, cuba semak mesti ada sesuatu yang di sembunyi dan menekan jiwa.

5. Hidup kita bukan untuk mengawal suami dan anak-anak, tapi jaga dan kawallah diri kita agar sentiasa ada ruang untuk kita perbetulkan diri.

6. Bila diuji dengan suami yang suka memukul, membentak, menduakan, curang dan sebagainya carilah Allah, minta nasihat orang yang amanah, dapat simpan rahsia dan mempunyai sifat ihsan. Betulkan diri kita mana yang kurang. Jangan cerita pada orang yang salah. Kelak ia menambah sakit dan menimbulkan fitnah.

7. Penat itu lumrah, kalau nak Senaraikan kerja harian seorang isteri kat sini.. sampai esokpun tak siap. Tapi Senaraikan besar-besar dan tampal kat dinding rumah. Biar suami dan anak-anak tahu. Senang nak buktikan.

8. Baca zikir Fatimah, jadi supliment bila diri terlalu penat.

Isteri adalah bidadari, tidak dikurniakan untuk kepentingan diri tapi untuk disantuni dan dihargai.


Ibu-ibu Yang Nak Kurus & Sihat, Kena Belajar Buat Resipi Ni!

Bila ditanya pada wanita tentang erti cantik, memang pelbagai jawapannya dan salah satu yang popular mesti kreaterianya adalah KURUS.

Pun begitu, untuk mendapatkan berat badan ideal bukan mudah. Lebih-lebih lagi bagi sesiapa yang suka makan dan memang sukar mengawal nafsu makan tersebut.

Tapi tahukah anda, sebenarnya dengan makan sekali pun anda boleh kurus dan sihat!

Nak tahu bagaimana, jom kita semak perkongsian Syai Aizat tentang kebaikan cendawan yg boleh bantu anda turunkan berat badan. Specialnya lagi, resipi cendawan turut dikongsikan. Boleh dicuba!

SIHAT DENGAN SI CENDAWAN

Siapa suka cendawan.Berita baik untuk anda.Bukan setakat sedap sebagai makanan, tapi juga sebagai ‘nature medicine’. Siapa yang ingin MENURUNKAN BERAT BADAN, sangat bagus untuk di amalkan.

Kebaikan Cendawan :

1. Fat-Free, Tinggi Fiber, Sangat rendah kalori
(1/2 mangkuk – 10kcal)

2. Tinggi Mineral – mengandungi Postassium, Selenium, Riboflavin, Thiamin, Folate, B6, Niacin ) dan ZInc.

3. Mengandungi Phytochemical & Glutamic acid

Dapat membantu untuk :

1. Menurunkan berat badan
2. Meningkatkan sistem imun
3. Mencegah kanser
4. Menurunkan tekanan darah
5. Menurunkan kolestrol

Ia boleh di ambil sebagai ‘pengganti daging’ kerana sifat kekenyalan dan mineral yang tinggi.

Saya share menu sihat cendawan

Bahan-Bahan
Cendawan
Bawang merah+ bawang putih
Lada hitam
Cili padi
Telor
Air
Secubit Garam

Caranya
1. Didihkan air,masukkan bawang merah,putih,cili padi,kacau-kacau.

2. Kemudian masukkan lada hitam, cendawan dan telor,tunggu masak masukkan secubit garam dan tutup api.

sumber : Syai Aizat


Amal 7 Nasihat Dari Pakar Sakit Puan Ini Jika Mahu Rumah Tangga Kekal Bahagia.

Luhur dari hati seorang suami. Demikian yang boleh diungkapkan dengan perkongsian dari, Pakar Sakit puan Terkenal, Dr Hamid Arshat di laman facebooknya baru-baru ini.

Selama 47 tahun  bergelar  suami isteri, ini antara nasihat dan pedoman yang dikongsikan oleh Dr Hamid dan baik untuk dipraktikkan oleh setiap pasangan lain jika mahu rumah tangga kekal bahagia.

“Alhamdulillah kita berdua capai umur 72 tahun, dikurniakan kesihatan, keimanan dan kebahagiaan hidup bahagia bersama selama 47 tahun. Semoga terus dirahmati dan diberkati Allah.


Tuntutan Fasakh Wanita Koma Di Pukul Suami, Jahidah Nordin Diluluskan Mahkamah Syariah

Kisah seorang wanita, Jahidah Nordin yang dipukul oleh suaminya sehingga koma masih lagi belum terbela. Sehingga kini, si pelakunya yang merupakan suspek utama iaitu suami kepada Jahidah masih bebas dan seronok.

Kejadian itu telah menyebabkan Jahidah Nordin patah rahang, tempurung kepala juga terpaksa dibuang, berlaku pendarahan dikepalanya malah Jahidah cedera teruk di belakang badan serta tulang rusuk retak dan patah.

Baru-baru ini, tular kisah yang mengatakan bahawa suaminya itu menyertai jelajah ride motosikal sehingga ke negeri Kedah. Apa yang mengejutkan apabila dia menggunakan nama samaran dan juga mengaku sebagai anggota polis kepada ahli kelab yang disertainya.

Fauziah berkata, dia membuat tuntutan fasakh mewakili kakaknya pada 1 Februari lalu dan bersyukur proses itu dipermudahkan tanpa menunggu lama.

“Saya sangat bersyukur sebab sudah lama tunggu supaya ada keputusan mengenai perkahwinan kakak ini. Saya memang tidak sangka akan dapat keputusan hari ini, rasa kurang sikit beban saya.

“Saya akan bincang dengan peguam untuk langkah seterusnya kerana ia perlu dilakukan satu persatu memandangkan saya perlu menjaga kakak dan juga anaknya,” katanya ketika ditemui di luar mahkamah, hari ini.

Fauziah berkata, dia kini lega dan dan dapat memberi fokus terhadap kes jenayah membabitkan Rosmaini dengan kakaknya yang kini masih lagi dalam perbicaraan di mahkamah.

“Saya gembira dan tidak sabar untuk memaklumkan keputusan ini kepada keluarga. Untuk proses seterusnya (hak penjagaan dan tuntutan nafkah) saya akan bincang dengan peguam,” katanya.

Fauziah berkata, dia berharap lelaki yang mencederakan kakaknya itu menerima hukuman setimpal memandangkan tindakan itu menyebabkan kehidupan kakaknya sekeluarga berubah.

Terdahulu, di dalam mahkamah, Peguam Mohd Amirul Adam Ahmad dari Jabatan Bantuan Guaman Negeri Sembilan yang mewakili Fauziah, menyerahkan kenyataan bertulis kepada Hakim, Hamizan Mohd Nor.

Kenyataan sebanyak tujuh muka surat itu mengandungi 31 soalan dan jawapan sebelum Hamizan bertanyakan beberapa soalan pengesahan terhadap Fauziah ketika prosiding.

Ketika prosiding juga, hakim bertanya kepada Fauziah mengenai nafkah kepada kakaknya, sebelum Fauziah memaklumkan lelaki berkenaan tidak pernah melawat atau menghubungi Jahidah, selain tidak memberikan nafkah.

Sementara itu, Mohd Amirul berkata, hakim membuat keputusan hari ini selepas mahkamah berpuas hati dengan keterangan secara bertulis oleh pihak penjaga ad litem serta berdasarkan dokumen yang dikemukakan.

Mengulas mengenai defendan atau wakilnya yang tidak hadir hari ini, Mohd Amirul berkata, sebelum ini pihaknya cuba menyerahkan saman secara kendiri di alamat terakhir Rosmaini di Johor,

“Tetapi apabila kami meminta bantuan Jabatan Bantuan Guaman Johor untuk serahkan saman (notis kehadiran), laporan yang kami terima tiada penghuni di rumah berkenaan.

“Jadi pilihan ada untuk memanggil pihak defendan hadir juga ke mahkamah adalah melalui saman ganti iaitu saman tampalan di alamat terakhir atau saman melalui iklan. Kami buat melalui iklan di akhbar Berita Harian pada 24 Februari lalu,” katanya.

Sumber : Berita Harian

[ARTIKEL PANAS]

[TIPS]


Pernah Lihat Pesakit Alami Serangan Anxiety, Dr Ini Beri Peringatan Untuk Elak Atasi Masalah.

Sebagai orang yang pernah tidak merasainya, tentu kita tidak faham. Bila melihat mereka mengalami rasa sesak nafas, sakit dada, dan tidak tentu arah. Pada masa itu mereka hanya fikir mahu pergi hospital, kerana rasa ajal sudah dekat.

Pada zahirnya mereka seperti orang sihat, tetapi hakikatnya segala-galanya sedang rancak bermain di minda.

Selalunya serangan ini berulang. Mereka yang sedang mengalami masalah ini, selalunya pernah mengalami masalah yang sama sebelum ini.

Sebagai doktor, kita berikan respon kecemasan. Mereka kata sukar bernafas dan perlukan bekalan oksigen. Saya selalu melayan saja kerana mahu mereka berasa selamat dengan adanya bekalan oksigen. Tetapi selalunya tak lama. Mereka merasakan bekalan oksigen tidak bermanfaat untuk mereka. Masih lagi mengalami sukar nafas.

Sebagai doktor, saya membuat pemeriksaan asas. Antaranya memeriksa bacaan tekanan darah, bacaan nadi, pemeriksaan pernafasan paru-paru. Semuanya normal.

Bagi doktor yang tidak berpengalaman, mereka tidak akan faham. Kerana ia tidak dikesan dengan pemeriksaan fizikal. Ia semua bermain di minda pesakit.

Anxiety akan membuat seseorang berasa cemas tanpa sebab, sukar bernafas, jantung berdegup dengan cepat, tidak boleh tidur , terlalu memikirkan banyak perkara dalam satu masa, dan yang paling ditakuti ialah selalu memikirkan tentang kematian tanpa sebatang sebab yang logik.

Selalunya ada faktor yang meransang serangan anxiety ini. Oleh kerana punca anxiety bermula di minda, selalunya faktor mental seperti stress, keletihan memikirkan masalah, rasa keseorangan dan tiada sokongan dari keluarga yang menjadi punca pada permulaan serangan anxiety. Malangnya kebanyakan mereka tidak sedar mereka mengalami tekanan. Kalau ditanya pun mereka kata tidak mengalami masalah tekanan emosi.

Hendak pulih memang kena ambil masa sebab tiada ubat yang benar-benar merawat masalah. Ubat penenang dari hospital akan membantu rasa tenang untuk sementara, tetapi ia tidak boleh diambil secara berterusan kerana bimbang akan sentiasa bergantung dengan ubat.

Dapatkan panduan dan sokongan dari mereka yang mahir. Tidak semestinya doktor kerana ada doktor yang tidak terlatih menhendalikan masalah sebegini. Boleh dapatkan panduan dari kaunsellor kaunseling atau psikologi.

Tanpa panduan yang betul, pesakit akan selalu berada dalam ketakutan. Takut untuk tidur, takut keluar rumah. Sentiasa cemas tak menentu, hilang selera makan dan sentiasa kelihatan letih dan lesu.

Selalu memikirkan perkara yang tidak logik. Contohnya “kalau aku buat begini, mungkin aku akan mati” Padahal ia tidak begitu. Ini menyebabkan hidup menjadi sentiasa risau dan murung. Kadang kala mereka menjadi negatif terhadap banyak perkara yang biasa kerana terlalu bimbang.

Saya cuba berikan beberapa panduan.

1. Cuba dekatkan diri dengan Allah. Jaga solat, buat amalan sunat seperti berzikir, baca Quran, solat sunat. Latih kebergantungan kita pada Allah. Jangan mengharap pada makhluk. Jika perasaan itu datang, katakan “Ya Allah permudahkan urusan aku”.

2. Jauhkan diri dari orang negatif. Tiga tanda orang negatif ialah suka merungut, suka mengumpat dan suka memandang rendah atau mencari salah orang lain. Jika dia tahap mencaci, mengutuk atau menyumpah tandanya orang itu sudah wajib ditinggalkan segera.

3. Cari kawan-kawan yang positif. Tiga tanda seseorang itu positif ialah menghormati atau menghargsi kita, selalu bercerita yang baik pasal orang lain dan selalu ingatkan kita agar minta pertolongan Allah.

4. Dapatkan dan baca buku motivasi, meninton cerita-cerita yang memberi semangat dan sertailah perkumpulan (usrah) tazkirah yang menghidupkan jiwa agama.

5. Mindset. Selalulah berharap pada Allah. Beritahu, “Allah sentiasa bersama orang yang solat dan bersabar. Allah bersama aku. Segala kesusahan ini hanya ujian untuk menguji ketaatan aku”

6) Cari kawan yang boleh buat aktiviti yang menyeronokan bersama. Lakukan senaman ringan seperti berjalan di taman, berjogging atau bermain badminton. Jika tiada kawan, ajak suami, anak-anak, adik beradik bagi mengelakkan berfikir terlalu banyak dan menjadi cemas .

7) Jangan tidur berseorangan. Sentiasa tidur berteman supaya boleh membantu jika berlaku serangan anxiety seperti tidak boleh tidur, rasa cemas, sakit uluhati, sakit dada atau sesak nafas .

8) Jaga pemakanan kita. Elakkan minuman yang manis dan bergula. Banyak ambil buah-buahan dan sayur-sayuran. Ambil protein dari sumber daging putih seperti ikan dan telur. Ambil minyak sihat seperti minyak zaitun dan avokado. Minum air kosong secukupnya.

Kesimpulannya saya percaya mereka yang ada masalah ini dapat diubati secara perlahan-lahan. Sokongan keluarga dan teman-teman sangat penting. Letakkan kebergantungan kita pada Allah.

Semoga bermanfaat

Sumber: Dr Zubaidi Hj Ahmad


Bapa Ini Kongsi Kenapa Tak Perlu Anak Ramai. Deep!

Pastinya setiap pasangan yang berkahwin inginkan cahayamata. Namun ramai atau tidak, tepuk dada tanya selera. Setiap mereka ada sebab. Begitu juga dengan suami ini. Jom semak pendiriannya! Deep ye.

KENAPA ANAK TIDAK RAMAI?

Macam aku sendiri alhamdulillah sudah dikurniakan dua orang cahaya mata comel, Maryam Deen dan Aisyah Deen. Setakat ini belum lagi memiliki perancangan untuk tambah anak. Meramaikan anak ialah sesuatu yang dianjurkan sahaja.

Kalau tidak ramai, tiada masalah, dan tidak dicela pun dalam syarak. Tetapi memanusiakan, menginsankan, dan mengkhalifahkan setiap orang anak adalah sesuatu yang wajib. Jika tidak tertunai, ia dicela oleh syarak.

Zaman sekarang sudah tidak sama dengan dulu, aku akan cuba huraikan kenapa tidak perlu ramaikan anak jika tidak boleh bagi yang terbaik kepada setiap daripada mereka.

1. Kualiti lebih utama dari kuantiti

Kita hidup di zaman yang penuh cabaran dan dugaan. Anak-anak perlu dijaga dan dibentuk dengan sebaik mungkin sejak mereka masih kecil. Dikhuatiri dengan bilangan anak yang ramai membuatkan kita gagal memastikan pembentukan (tarbiah) yang baik khususnya dalam hal pendidikan sempurna bagi setiap dari mereka. Kita tidak mahu anak-anak kita sekadar menjadi buih-buih di lautan.

2. Anak yang lebih berjaya

Biarlah anak tidak ramai, tetapi kita akan pastikan satu hari nanti mereka akan ada ribuan orang yang bekerja di bawah mereka. Dengan perhatian dan pembentukan individu lebih sempurna pasti akan membawa impak kepada pembentukan anak yang lebih hebat.

3. Kos yang makin mahal

Tidak dinafikan kos untuk membesarkan seorang anak pun sudah sangat mahal. Apatah lagi buat yang tinggal di kawasan bandar yang mana kos pendidikan, jagaan, perkakasan yang jauh berganda dari harga biasa. Hal ini memang perlu dipandang serius. Kerana kegagalan dalam merancang ekonomi keluarga akan membawa kepada kesan negatif yang lebih teruk kepada pembentukan anak-anak.

4. Masa yang berkualiti

Aku yakin masa ialah antara aspek terpenting dalam pembentukan anak-anak. Masa dan perhatian yang kita berikan kepada mereka ialah sinonim dengan kasih sayang yang dicurahkan. Bahkan tidaklah keterlaluan jika aku katakan, tanpa masa, maka makin kuranglah kasih sayang dan perhatian yang boleh dicurahkan. Jika kedua-dua ibu bapa sibuk bekerja, keadaan pastinya makin tidak baik, dan bayangkan jika anak pula ramai. Pasti tidak terkejar, dan anak yang kehausan kasih sayang cenderung menagihnya dari tempat lain.

5. Isteri bukan kedai makan

Kalau dulu kita boleh suka-suka order anak sampai 11 orang untuk cukupkan satu team bola. Namun apabila memikirkan risiko yang isteri hadapi seperti emboli udara, rahim pecah, pendarahan dan banyak lagi perlu dirisaukan. Pasti membuatkan kita tidak sanggup untuk membebankan isteri tersayang. Bahkan setiap kali mengandung, sebenarnya dua nyawa berhadapan risiko, iaitu nyawa isteri dan juga anak yang dikandung. Belum lagi cerita tentang depresi yang sering terjadi kepada ibu-ibu selepas bersalin.

6. Zaman sudah tidak sama

Kalau dulu, kita kerja mungkin dekat dengan rumah. Saudara mara juga ramai yang tinggal berdekatan untuk membantu sekiranya diperlukan. Zaman sekarang, ramai yang hidup berdikari dengan keluarga yang baru dibina jauh dari ahli keluarga terdekat. Semuanya bergantung pada mereka, jika balik kerja lambat, tiada yang boleh tolong ambilkan anak. Jika ada kecemasan, tiada yang boleh tolong tengokkan anak. Bilangan anak yang ramai ditambah dengan kekangan masa pasti akan memberi kesan negatif kepada pembentukan anak-anak.

7. Suami yang tak rajin bantu isteri

Masih ramai golongan ini (suami) yang masih mempunyai tanggapan bahawa kerja-kerja rumah dan kerja-kerja menguruskan anak ialah kerja isteri sepenuhnya. Membantu isteri jauh sekali, dan ini akan memberi bebanan kepada mental dan fizikal isteri jika memiliki anak yang ramai. Anak ramai bermaksud tanggungjawab yang makin besar dan perlu dipikul bersama suami dan isteri. Jika sikap masih bermalasan dan suka untuk tengelam dalam dunia (game) masih wujud, maka memiliki anak ramai bukanlah pilihan bijak.

Apa-apa pun ini hanya sudut pandang aku yang tinggal di ibu kota dan mempunyai pasangan yang memilih untuk tutut bekerja. Konteksnya mungkin berbeza mengikut keadaan yang berbeza. Apa-apa pun, kita tahu apa yang terbaik untuk keluarga kita masing-masing.

p/s : Biarlah anak tidak ramai yang penting kita mampu beri yang terbaik kepada setiap dari mereka. Kita hidup di zaman orang berlumba-lumba jadikan anak masing-masing terbaik. Sanggupkah kita biarkan anak kita ketinggalan?

Follow dan See First Najmi Nawawi untuk tidak ketinggalan tips kekeluargaan baru yang sering dikongsikan. Semoga bermanfaat.